text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Popeza kuti citsimikizo ca khalidwe loyenera la munthu mu banja lonse ndico tsinde la ufulu, ungwiro ndi mtendere pa dziko liri lonse la pansi,
Popeza kuti kusalabadira ufulu wa munthu kwabweretsa khalidwe la nkhalwe pa umoyo wa munthu, ndi kutinso kusintha kwa zinthu pa dziko la pansi mwakufuna kupereka ufulu weni-weni pa umoyo wa munthu aliyense ndilo funo la munthu wamba aliyense,
Popeza kuti ndi kofunikira kuti ufulu wa munthu ucinjirizidwe ndi lamulo pofuna kupewa nkhondo yomenyera ufulu kukhala ngati njira yomwe munthu angagwiritse nchito pofuna kumasulidwa ku nsinga za nkhalwe,
Popeza kuti ndi kofunikira kukweza umodzi pakati pa mitundu ya maiko osiyana-siyana pa dziko lonse la pansi,
Popeza kuti anthu a m' maiko amene ali mamembala a bungwe la United Nations anabvomereza za kufunikira kwa ufulu wa munthu mu makhalidwe ace onse ndiponso kuti sipayenera kukhala kusiyana pakati pa mwamuna ndi mkazi m' makhalidwe ao ndikutinso maikowa anadzipereka kukweza nchito za cisangalalo ndi makhalidwe ena pa ufulu wa munthu,
Popeza kuti maiko amene ali mamembala a bungweli la United Nations anatsimikiza kugwirizana ndi bungweli pa nchito zokweza ufulu wa munthu pa umoyo wace ndi kutsatira zofunikira zonse mu lamuloli lopereka ufulu weni-weni pa umoyo wa munthu,
Popeza kuti kumvetsetsa cifuniro ca kufunika kwace kwa ufulu wa munthu pa umoyo wace kuli kofunikira kwambiri pofuna kuti cibvomerezoci cigwire nchito yace moyenera.
Motero tsopano, bungwe lalikulu la General Assembly likulengeza
Chibvomerezoci pakati pa imitundu ya antu onse a dzikoli la pansi, ndikuti munthu aliyense mokumbukira chibvomerezoci nthawi zonse adzakhoza kuthandiza kukweza ndi kukwaniritsa lamuloli pakati pa maiko onse amene ali mamembala a bungwe la United Nations ndiponso ku anthu okhala m' maiko ena amene sakhudzidwa ndi nchito za bungweli pa dziko lonse la pansi.
Anthu onse amabadwa mwa ufulu ndiponso olinganga m' makhalidwe ao. Iwo amakhala ndi nzeru za cibadwidwe kotero ayenera kucitirana zabwino wina ndi mnzace.
Munthu aliyense ali ndi danga lokhala ndi ufulu onse ofunikira pa umoyo wace molingana ndi zofunikira mu chibvomerezoci kopanda tsankho liri lonse monga la mtundu, khungu, kukhala mwamuna kapena mkazi, cilankhulidwe, cuma kapena maonekedwe ena ace onse.
Ndiponso tsankho lina liri lonse monga la malire a maiko, ndale kapena malo opezeka maikowo mosayang' ana pa ulamuliro wace wa dzikolo pai nkhani za ufulu kapena kayendetsedwe ka ulamuliro wace.
Munthu aliyense ali nao ufulu wapa umoyo m' makhalidwe ace onse mocinjirizidwa.
Palibe munthu amene adzakhala monga kapolo kapena kugwira nchito yopanda malipiro mokakamizidwa; Ukapolo kapena cibalo sizidzaloledwa ngakhale pang' ono.
Palibe munthu aliyense amene adzayenera kuzunzidwa mu njira iriyonse pa nthawi ya moyo wace.
Munthu aliyense ali obvomerezedwa mu umoyo wace wa umunthu molingana ndi lamulo loyang' ana pa makhalidwe a munthu.
Anthu onse ali olingana m' makhalidwe a umoyo wao kotero kuti palibe kusiyana kuli konse mu lamulo la kasamalidwe ka umoyo wao. Motero munthu aliyense ali nalo danga lokhala ndi cisamaliro coyenera molingana ndi chibvomerezo ca lamulo losamalira khalidwe la umoyo wa munthu aliyense.
Munthu aliyense ali nalo danga lodandaula pa khalidwe la umoyo wace ku mabungwe akulu-akulu oyang' ana pa madandaulo osiyana-siyana mu dziko malinga ndi ufulu wa munthu aliyense opatsidwa mwa lamulo pa umoyo wace.
Munthu aliyense sayenera kumangidwa, kusungidwa mu ndende kapena kuthamangitsidwa mu dziko lace mosayenera.
Munthy aliyense ali ndi danga lopereka dandaulo lace lokhudza za ufulu wa moyo wace ku bungwe la padera la cilungamo pofuna kulandira ciweruzo coyenera pa mlandu uli onse umene munthu angapezeke nao.
1. Munthu aliyense akazengedwa mlandu wofika nao mu khoti, munthuyo ayenera kuyesedwa osacimwa kufikira pataoneka umboni otsimikiza kuti iyeyo anacita cimolo.
2. Munthu aliyense sayenera kuzengedwa mlandu osayenera motsutsana ndi lamulo la dziko lace kapena dziko lonse la pansi. Ndipo munthu aliyense ocimwila lamulo ayenera kupatsidwa cilango colingana ndi mlanduyo mosapitilira malire a lamulo la mlandu wace.
Munthu aliyense ayenera kulemekezedwa pa umoyo wace wa mseri (private life), banja kapena nyumba yace ndiponso umoyo wina wa iye yekha, mwinanso kudzudzulidwa pa khalidwe la umoyo wace wa mseri. Aliyense ali nalo danga locinjirizidwa ku khalidwe losokoneza umoyo wace mwa lamulo.
1. Munthu aliyense ali nalo danga loyenda kapena kukhala kuli konse mu dziko lace.
2. Munthu aliyense ali ndi danga locoka mu dziko lace kapena dziko lina liri lonse ndiponso ali nalo danga lobwelera mu dziko lace mwakufuna kwace.
1. Munthu aliyense angathe kupita kukakhala ku dziko liri lonse mwakuthawa mazunzo mu dziko lace.
2. Komatu danga lotereli siridzaperekedwa ku munthu ofuna kulangidwa kaamba ka zolakwa zina zobvomerezedwa ndi bungwe la United Nations.
1. Munthu aliyense ali ndi danga lokhala nzika ya dziko.
2. Munthu aliyense sayenera kuletsedwa kapena kulandidwa unzika wa dziko lace ndiponso kuletsedwa kusintha unzika wace.
1. Mwamuna ndi mkazi wa msinkhu obvomerezeka ali ndi danga lokwatira kapena kukwatiwa ndi kukhala ndi banja kopanda tsankho la mtundu, unzika kapena mpingo. Anthu awiriwa ali ndi danga lomanga banja ndiponso kumasula banja lao.
2. Cikwati ciri conse cidzamangidwa mobvomerezedwa ndi anthu awiri ofuna kukwatirana mwa ufulu.
3. Banja ndilo maziko eni-eni a mtundu wa dziko kotero kuti liyenera kukhala locinjirizidwa mokwanira ndi Boma la dziko.
1. Munthu aliyense ali nalo danga lokhala ndi cuma pa iye yekha kapena mwakukhala gulu ndi anzace.
2. Palibe munthu amene ayenera kulandidwa cuma cace mosayenera.
Munthu aliyense ali ndi danga lokhala ndi maganizo, nzeru kapena mpingo wa kukhosi kwace; ufuluwu ndi osintha mpingo kapena cipembedzo cace ndiponso ufulu wofalitsa nchito ndi cikhulupiliro ca mpingo mwa iye yekha kapena mogwirizana ndi anzace kupsyolera m' maphunziro, kacitidwe ka zinthu, cipembedzo ndiponso mu kaonekedwe ka nchitoyo.
Munthu aliyense ali ndi danga la ufulu wa maganizo ndi malankhulidwe; ufuluwu ukhudza maganizo a munthu kopanda msokonezo wina wace, kupempha ndi kulandira nzeru ndiponso kuphunzitsa ena nzeru kapena maganizo mogwiritsa nchito njira iriyonse.
1. Munthu aliyense ali ndi danga lopezeka pa msonkhano kapena bungwe liri lonse.
2. Munthu aliyense sayenera kukakamizidwa kukhala membala wa bungwe liri lonse.
1. Munthu aliyense ali ndi danga logwapo pa kayendetsedwe ka Boma la dziko lace mwakudzipereka pa nchito zace kapena mwakusankhako atsogoleri olankhulira nchito za Bomalo.
2. Aliyense ali ndi ufulu olandira thandizo la Boma mu dziko lace.
3. Boma liri lonse lidzayenera kuyendetsedwa molingana ndi zofuna za anthu amu dzikolo; zofuna za anthuwo zidzaonetsedwa kupsyolera mu masankho oyenera amene adzayenera kucitika mwa cilungamo mwa ufulu wa munthu aliyense wa dziko.
Munthu aliyense pokhala nzika ya dziko ali ndi danga lolandira citetezo pa nchito za cisangalalo ca moyo wace ndi kuti ayenera kuzindikira za ufulu wace pa nchito za cuma, cisangalalo ndi miyambo cinthu comwe ciri cofunikira kwambiri pa ubwino ndi citukuko ca moyo wace.
1. Munthu aliyense ali ndi danga logwira nchito yaku khosi kwace, kugwira nchito ya malamulo oyenera ndiponso kuthandizidwa pa bvuto la kusowa kwa nchito.
2. Munthu aliyense kopanda tsankho liri lonse ali ndi danga lolandira malipiro molingana ndi anzace ogwira nao nchito imodzi.
3. Munthu aliyense ogwira nchito ali ndi danga lolandira malipiro okwanira kusamalira banja lace mopatsidwanso thandizo lina la padera losamalira umoyo wace.
4. Munthu aliyense ali ndi danga lokhala membala wa bungwe liri lonse lothandiza pa umoyo wace.
Munthu aliyense ali ndi danga lopeza mpumulo ndi cisangalalo mwakupatsidwa maola okwanira ogwiliramo nchito ndi masiku a chuti ca malipiro.
1. Muthu aliyense ali ndi danga lokhala ndi umoyo wabwino mu banja lace, mwakukhala ndi cakudya, zobvala, nyumba yogonamo ndiponso thandizo la mankhwala, kudzanso thandizo loyenera pa nthawi yosowa nchito, nthawi ya matenda, nthawi yopuwala (kulemala), nthawi ya umasiye, nthawi ya ukalamba kapena nthawi yosowa thandizo liri lonse lofunikira pa umoyo wa munthu kaamba ka zobvuta zina zodziwika bwino.
2. Anakubala pamodzi ndi ana ayenera kupatsidwa cisamaliro ca padera pa umoyo wao. Ana onse pamodzi ndi aja amene abadwa mu njira zosayenera ayenera kutetezedwa mu njira imodzi.
1. Munthu aliyense ali ndi ufulu wa kupata maphunziro. Maphunziro oyamba adzayenera kukhala a ulere komanso mokakamiza mwana aliyense kupata maphunzirowa. Maphunziro a nchito za luso adzayenera kupatsidwa kwa aliyense pamene maphunziro a pamwamba adzapatsidwa ku ana molingana ndi nzeru zao.
2. Munthu aliyense adzaphunzitsidwa za kasamalidwe ndi kakulidwe ka umoyo wa munthu ndi kakwezedwe ka ulemu wa munthu ndi ufulu wa umoyo wace. Maphunziro oterewa adzakhala ofuna kukweza umodzi, cikhululukiro ndi ubwenzi pakati pa anthu a maiko, magulu a mipingo ndi ena osiyana-siyana ndiponso kulimbikitsa nchito za bungwe la United Nations pofuna kukhazikitsa mtendere.
3. Makolo ali ndi danga losankha maphunziro ofunikira ku ana ao.
1. Munthu aliyense ali ndi ufulu wogwapo pa umoyo wa zisangalalo za magulu a anthu, kusangalala kapena kudzipereka pa nchito zokweza nchito za zisangalalo zosiyana-siyana pakati pa anthu.
2. Aliyense ali ndi danga lopeza citetezo pa citukuko ca nchito zace za citukuko cosiyana-siyana mokomera dziko.
Munthu aliyense ali nalo danga kapena ufulu wa cisangalalo ca moyo wace molingana ndi chibvomerezo ca zofuna za lamulo losamalira khalidwe la umoyo wa munthu.
1. Munthu aliyense ali ndi nchito yothandiza kukweza citukuko ca umoyo wa anthu molingana ndi mphamvu yace.
2. Mogwiritsa nchito ufulu wace, munthu aliyense adzayenera kugwira nchito molingana ndi malamulo a Boma pofuna kuthandiza pa nchito zokweza umoyo wa anthu onse amu dziko ndi lingo lofuna kubweretsa cimvano ndi citukuko coyenera pakati pa anthu.
3. Ufulu wa kagwiridwe ka nchito zothandiza kukweza citukuko ca dziko uyenera kulingana ndi zolinga za bugwe la United Nations.
Zosindikizidwa zonse za chibvomerezo ca lamulo losamalira khalidwe la umoyo wa munthu, sizitanthauza kuti Boma, kagulu ka anthu kapena munthu wina aliyense ali ndi danga kapena ufulu ocita zinthu zina zonse zofuna kuononga cilingo ca chibvomerezoci ai.


c: text/html

text:
Mangochi
Mangochi ndi mzinda omwe uli ku m'mwela kwa kwa dziko la Malawi. Mzindawu uli ku mapetopeto a ku m'wela a Lake Malawi. Mu nthawi ya atsamunda mzindawu unkadziwika ndi dzina lokuti Fort Johnstone. Kumathero kwa chaka cha 2008 mu mzinda wa Mangochi munali anthu pafupifupi 51,429.[1]
Mbiri[edit | edit source]
Mangochi ndi mzinda omwe udayambitsidwa ndi bwana m'kubwa a chitsamunda Sir Harry Johnston mu zaka za'ma 1890s ngati doko la chitetezo la atsamunda cha ku madzulo m'phepete mwa mstinge wa Shire[2] Kuchokera apa Fort Johnston – monga unkadziwikila mzindawu pa nthawiyi –udali mzinda omwe kunkayendetsedwa nkhani zokhudzana ndi kugulistidwa kwa anthu okagwira ntchito ya kalavula gaga m'mayiko a ku ulaya, komanso mzindawu unkagwira ntchito ngati koyendetserako boma la atsamunda.

robotstxt: allowed

filter: keep


text:
Wamitala afera khunkha
‘Adali kuchipinda kwa chibwenzi’
Zidali ku Thyolo si ndizo. Mkulu wina yemwe akuti adali wamitala watisiya ali mkati mogawana chikondi ndi chibwenzi chamseri atazembera akazi akewo.
Malinga ndi mneneri wa polisi ya Thyolo, Edith Likaka, bamboyo, yemwe dzina lake ndi Distoni Liboti, wazaka 35, adali ndi akazi awiri omwe akukhala nyumba yakeyake koma m’mudzi umodzi. Mkuluyu akuti adalinso ndi chibwenzi chamseri, dzina lake Elizabeth Frank.
Usiku wa Loweruka pa 6 July, Liboti adanyamuka kwa mkazi wamkulu ponena kuti akagona kwa mkazi wamng’ono. Akuti adanyamukadi kwa mkazi wamkuluyo, yemwe adali naye ana atatu, koma sadakafike kwa mkazi wachiwiriyo, yemwe adalindo naye ana atatu.
“Mmalo mwake adakathera kwa chibwenzi chomwe chili ndi mwana mmodzi yemwe sadali wake wa Liboti. Awiriwo atacheza kanthawi, adakokerana kumphasa kuti akamasukirane,” adatero Likaka.
Akuti ntchito yakuchipinda ili mkati, Elizabeth, yemwe ali ndi zaka 32, adadabwa kuona Liboti wasiya kutakataka. Izi akuti zidamudabwitsa ndi kumuziziritsa.
“Elizabeth adatiuza kuti panthawiyo zidachitika modzidzimutsa chifukwa poyamba pa machezawo zonse akuti zidali bwino. Iye akuti adamukankhira kumbali mwamunayo ndi kuthamangira kwa abale ake kukawauza zomwe zachitikazo,” adatero Likaka.
Abale a mkazi akuti adapita kwa achibale a mwamuna kukanena za ngoziyo koma panthawiyo n’kuti akuganiza kuti mwamunayo wangokomoka.
Achibale a Liboti adakwiya ndi nkhaniyo ndipo maphokoso adayamba koma apolisi adabwera msanga kudzalanditsa.
“Chimavuta n’chakuti akuchimuna samadziwa kuti mbale wawoyo adali ndi mkazi wina kupatula akazi awiriwo. Izi zidawaganiziritsa achibalewo kuti mwina pachitika kanthu kuti mbale wawoyo amwalire mwadzidzidzi,” adatero Likaka.
Thupi la malemulo akuti lidatengeredwa kuchipatala cha boma cha Thyolo komwe adakatsimikiza kuti Liboti wamwalira ndi nthenda ya kuthamanga magazi (high blood pressure).
Mneneri wa polisiyo akuti sadamange aliyense pankhaniyi chifukwa zomwe achipatala adapeza zikunena kuti malemuyo sadachitidwe chipongwe chilichonse ndi munthu.
Anthuwa akuchokera m’mudzi mwa Mwitere, kwa STA Nanseta m’bomalo.
« Qur’an on homosexuality: Setting the record straight Focus on healthy relationships »


text:
Blantyre
Blantyre ndi mzinda wina wa dziko la Malawi. Kwa nthawi yaitali, mzindawu unali likulu la za chuma ndi za malonda mdzikoli ngakhale likulu la dzikoli lili ku Lilongwe. Blantyre ndi mzinda wofunika kwa dziko la Malawi chifukwa ndi mzinda omwe kumapezeka malo ofunika ngati Malawi Polytechnic,yomwe ndi sukulu ya za ukachenjede ku malawi,sukulu zina za ukachenjede zomwe zili ku Blantyre ndi College of Medicine (Sukulu ya a dotolo),College of Health Sciences ndi likulu la Malawi college of Accountancy. Apa ndiye kuti tingathe kunena kuti Blantyre ndi likulu la za maphunziro a ukachenjede.


text:
#Ndefeyo entertainment Kufeela ngati nsomba….fresh Zoti zikutheka zosavuta kupanga trace Yes Sangapange catch yanga pace Press Ili nkati ati ndiyichite address Luso ndi asset – fixed That is why pa izi I’m a beast Consider this Truth, not a diss Shame..I can’t find your names on the list Ngati industry yi ndi matabwa I’m the carpenter Ngati industry ndi ma days I’m the calendar Ma guy amadziwa sindimaopa ku challenger Nyumba yanga si ya magalasi nde ndima genda Muli sick? Ndikuchiritsani Ndimadula mapiko muli fly ndikutsitsani Ndimazidabwa ndekha nde ndimazigomera I’m so blessed pena pake ndimazihopela
HOOK
Bho Ngini ili bho Ziri bho Ngini ili bho Akuti ngini sili bho ndine amene ndiri bho Chifukwa ndine amene ndikumangothoka thoka kuti ngini ili bho Ngini ili bho!
VERSE TWO Langwan mu studio you know the game is on Ndi chi confidence chokwana you know the war is won You got issues? Get off my zone Nzosayankhulika zomwe iwe ungazione Kumenya hit after hit Afana ongoyesa sakuchedwa kupanga quit Ey y’all you got none to say you better sit Ati ndimalemba nyimbo ngati mfiti Ih kaya Munkatokotatu pano muli quite Kapena ka luso kanu kali pa diet? Tinayamba pa kale anzanu sitiguga Moyo ndi owawa anzanu timabwira sugar Nkaziona nkhope zawo ndiona mkwiyo Nyimbo zawo ngati nsima yopanda ndiwo Akafuna kuthoka zomwe athoka ndinathoka prior Nyimbo ndilo bed langa ma rhymes ndi pillow
HOOK Ngini ili bho Ziri bho Ngini ili bho Akuti ngini sili bho ndine amene ndiri bho Chifukwa ndine amene ndikumangothoka thoka kuti ngini ili bho Ngini ili bho!
VERSE THREE
I make my hommies proud, one of them made it They can’t hold the joy - so they go spread it It doesn’t please some - so we let them hate it They can only hate it, but they can’t end it They start beef so they could get famous I already rock earth maybe you can try Venus On my way still heading for the top Yeah fans imandifeela ati PIKSY uli dope HOOK


text:
Malaŵi
Dziko la Malaŵi lomwe kale linkatchulidwa kuti Nyasaland, ndi dziko la demokilase lomwe lili ndi anthu ambiri ndipo lili cha ku m’mwera kwa Africa. Dzikoli linayandikana ndi Zambia cha ku madzulo, Tanzania cha ky mpoto ndi Mozambique kuzungulira kim’mawa, kummwera ndi ku madzulo. Chiyambi cha dzina loti Malawi sichidziwika bwino bwino, koma anthu ofufuza amakhulupilira kuti dzinali linachokela kwa chilankhulo cha anthu a mu dzikoli a ku chigawo cha kummwera, ndipo limatanthauza “malawi a moto”, koma mbendela ya dzikoli limatanthauza "kwacha" kunena kuti dzuwa lawala mmamawa.
Contents
Mbiri[edit | edit source]
Anthu oyamba mu dziko la Malawi anali a chi Khoisa, amene ankachita ulenje komanso kutolela zakudya zomera zokha. Anthu a Chibantu anabwera ku dzikoli nthawi wa kusamuka kwa anthu a chi Bantu. Dziko lomwe limatchulidwa kuti Malawi panoli ndi dera la Maravi, lomwe linakhazikitsidwa ndi anthu a Chichewa mu zaka za ku ma 1600. Achewa anali ochokera ku gulu la anthu lotchedwa ma Luba. Koyambilira ndi pakati pa zaka za mma 1900, anthu a Chizulu ochokela ku Ndandwe, KwaZulu-Natal mziko la South Africa,omwe ali Angoni amene mfumu yawo inali Zwangedaba.
Munthu woyambilira wa Chizungu amene anabwera ku Malawi anali Davide Living’isitoni. Iyeyu anafika ku chigwa cha kumpoto cha Nyanja ya Malawi mchaka cha 1859 ndipo ma tchalitchi a chi Sikotishi anatsatila m’mbuyo mwake kudzakhazikitsa ma tchalitchi. Boma la Britain linakhazikhitsa Nyasaland Protectorate mu chaka cha 1907.
Ndale[edit | edit source]
Dziko la Britain linalamulila mpaka chaka cha 1964, ngakhale anthu ena a Chimalawi anayeseysa kupeza ufulu wodzilamulira wokha. Mu zaka za m’ma 1950, nkhani yofuna ufulu wodzilamulira inakula, maka maka pamene dziko la Britain linakhazikitsa Chitaganya cha Rhodesia ndi Nyasaland mu chaka cha 1953. Mu 1958, Dokotala Hastings Kamuzu Banda anabwelera ku dzikoli atachokako kwa nthawi yaitali. Iyeyu anakhala mtsogoleli wa chipani cha Nyasaland African Congress chomwe pambuyo chinasinthidwa dzina kukhala Malawi Congress Party (MCP). Mu chaka cha 1959, Banda anamangidwa ndipo anatumizidwa ku Gweru Prison mu dziko la Southern Rhodesia (lomwe pano limatchedwa Zimbabwe chifukwa cha ndale zofuna kuti dzikoli lidzizilamulira lokha. Iyeyu anamasulidwa chaka cha 1960 pamene analoledwa kupita ku London mdziko la Britain kukatenga mbali pa msokhano wokambirana za malamulo. Pa 5 April 1961, chipani cha MCP chinapambana kuponsa zipani zonse pa chisankho chokhazikitsa ulamuliro wa tsopano. Ku msonkhano wokambirana za malamulo olamurira dziko ku London m’mwezi wa Novembala mu chaka cha 1962, boma la Britain linabvomera kuti Nyasaland likhale dziko lodzilamulira pa lokha. Chisankho chimenechi chinathetsa chitaganya cha Rhodesia ndi Nyasaland, chifukha dziko la Nyasaland likanakhala lodziimira pa lokha. Banda ansankhidwa kukhala Prime Minister pa 1 Febuluale 1963 ngakhale boma la Britain linkalamulirabe nkhani za chuma, chitetezo komanso ulamuliro wa dzikoli. Malamulo a tsopano olamulira dziko anakhazikitsidwa m’mwezi wa Meyi 1963, ndipo chitaganya chinathetsedwa pa 31 Disembala 1963. Dziko la Malawi linapatsidwa ufulu woyima pa lokha pa 6 Julaye 1964. Patapita zaka ziwili, dzikoli linakhala Lipabuliki lomwe Pulezidenti wake anali Dr. Banda ndipo analitchula kuti dziko lokhala ndi chipani chimodzi chokha. Mu 1970, Banda anapatsidwa u Pulezidenti wamuyaya wa MCP, ndipo 1971 anapatsidwa u Pulezidenti wa muyaya wa dziko la Malawi.
Chifukwa cha kukula kwa kusakhutilitsidwa ndi ulamuliro wa Dr Banda, ndiponso makalata wolembedwa ndi mipingo ndiponso zonena za mabungwe osakhala a boma, dziko la Malawi linapangitsa Referendamu yomwe anthu anafunsidwa boma lomwe iwo ankafuna. Pa 14 June 1993, anthu ochuluka a dzikoli anasankha kuti dzikoli likhale la zipani zambiri. Chisankho chinapangidwa pa 17 May 1994 ndipo Bakili Muluzi amene anali mtsogoleli wa United Democratic Front (UDF). Chipani cha UDF chinatenga mipando 82 mwa mipando 177 ya ku Nyumba yolamulira boma ndipo chinakhazikitsa mgwirizano ndi chipani cha Alliance For Democracy (AFORD). Mgwirizanowu unathetsedwa m’chaka cka 1966 koma ena mwa anthu amene anali a AFORD anatsalilabe m’mboma. Malamulo olamulira dziko amene anakhazikitsidwa mu 1995 anathetsa mphamvu zomwe zinali za chipani cha MCP. Kufulumizitsa kutsegula kwa malonda (economic libelarisation) ndi kukhonzatso kayendetsedwe ka zinthu m’dzikoli kunali mbali ya kusintha kwa ndale kwa dzikoli.
Kusankhanso kwa Pulezidenti wina mu ulamuliro wa demokilase kunachitika mmwezi wa Meyi 2004 pamene woyimila UDF pa chisankhochi a Dr. Bingu wa Muntharika anapambana pa chisanko chomwe a John Tembo woyimira MCP ndi a Gwanda Chakuamba woyimira Mgwirizano Coalition, limene linali gulu lomwe a mipingo ndi azipani zina ankatsatira. Chifukwa cha kampeni ndi dongosolo lomwe Bakili Muluzi anachita, chipani cha UDF chinankhazikitsa boma la zipani zambiri ndi zipani zina zotsutsa boma.
Maboma a Malawi[edit | edit source]
- Southern regions


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Chidavomerezedwa ndi kulengezedwa ndi msonkhano waukulu mu mfundo 217A (III) ya pa 10th December, 1948.
Popeza kuzindikira kuti kudzilemekeza ndi kufanana kwa anthu pa chibadwidwe ndiwo maziko aufulu, chilungamo ndi mtendere pa dziko lapansi,
Popeza kusalabadira ndi kunyoza ufulu wa munthu kwachititsa mchitidwe wa nkhaza womwe wakhumudwitsa chikumbumtima cha anthu, ndipo kukhazikitsa kwa dziko m'mene anthu adzasangalale ndi kulankhula za kukhosi ndiponso kukhulupilira mopanda mantha ndi kusowa kwalengezedwa ngati chinthu cha mtengo wapatali chimene anthu wamba amalakalaka.
Popeza nkofunikira ngati munthu saumilizidwa kutero, ngati chinthu chamapeto, kugaukira ulamuliro wankhanza ndi kuponderezedwa, kuti ufulu wa munthu utetezedwe ndi malamulo,
Popeza nkofunikira kupititsa mtsogolo ubale wa pakati pa maiko,
Popeza anthu a mu bungwe la mgwirizano wa maiko (United Nations) m'chikalata chawo (Charter of United Nations) anatsikimikizira chikhulupiliro chawo mu ufulu wa munthu ndi kusasiyanitsa pakati pa mwamuna ndi mkazi ndiponso atsimikiza kupititsa mtsogolo chikhalidwe cha anthu ndi umoyo wao,
Popeza maiko mgwirizano alonjeza kukwaniritsa mogwirizana ndi bungwe la mgwirizano wa maiko (United Nations) kupititsa mtsogolo kulemekeza ndi kutsatira malamulo a ufulu wa munthu,
Popeza kumvetsetsa ufulu umenewu nkofunika kwambiri kuti lonjezo limeneli likwaniritsidwe,
Choncho, tsopano,
Msonkhano, Waukulu,
ukulengeza malamulo omwe ali m'chikalata cha mgwirizano chofotokoza za ufulu wa chibadwidwe wa munthu aliyense ngati muyeso wa chikwaniritso kwa anthu onse ndi maiko onse, pachifukwa ichi aliyense ndi bungwe lililonse m'dziko, poganizira za chikalatchi, lidzayesetsa pophunzitsa, maphunziro ndi njira zina zotsogola kupititsa mtsogolo kulemekeza ufulu wachibadwidwe ndi ufulu wina m'dziko kudzanso pakati pa maiko, poonetsetsa kuti mfundozi zikuzindikiridwa ndiponso kutsatidwa pakati pa anthu ndi maiko a mu mgwirizano ndi anthu a m'madera amene maikowo akulamulira.
Anthu onse amabadwa aufulu ndiponso ofanana mu ulemu ndi ufulu wao. Iwowa ndi wodalitsidwa ndi mphamvu zoganiza ndi chikumbumtima ndipo achitirane wina ndi mnzake mwaubale.
Aliyense ali ndi ufulu wa chibadwidwe ndi ufulu wina omwe walembedwa m'chikalata chino, mosasiyanitsa m'mjira iliyonse monga mtundu, maonekedwe a khungu, mwamuna kapena mkazi, chiyankhulo, chipembedzo, ndale kapena maganizo ena, dziko lochokera kapena chikhalidwe, katundu ndi chuma, kubadwa kapena m'mene munthu alili.
Poonjezerapo pasakhale kusiyanitsa poganizira ndale, malamulo kapena m'mene dziko kapena dera lomwe munthu akuchokera lilili, kaya ndi loima palokha, lodalira ena, losadzidalira, kapena lomwe likupingidwa m'njira zina.
Aliyense ali ndi ufulu kukhala ndi moyo, mtendere ndi chitetezo chathupi.
Palibe munthu amene adzasungidwe mu ukapolo kapena mwaukapolo; ukapolo ndi malonda a akapolo adzathetsedwa m'njira zonse.
Palibe amene adzachitiridwe nkhaza kapena kuzunzidwa kapena kupatsidwa chilango monyozedwa.
Aliyense ali ndi ufulu kuzindikiridwa ngati munthu kulikonse pamaso pa lumulo.
Aliyense ndi ofanana pamaso pa lamulo ndipo ali oyenera kutetezedwa mosasiyanitsa ndi lamulo. Aliyense ali oyenera kutetezedwa ku tsankho la mtundu uliwonse lomwe likututsa chikalata chino kudzanso kuyambitsa tsankho lililonse la mtundu wotere.
Aliyense ali ndi ufulu wolandira chithanzizo chokwanira ndi bwalo la milandu lodalirika pa zochita zophwanya ufulu wa munthu womwe waperekedwa kwa iye ndi malamulo a dziko.
Palibe amene adzamangidwe, kusungidwa osazengedwa mlandu kapena kuumirizidwa kuchoka m'dziko lake mosatsatira lamulo.
Aliyense ali ndi ufulu womveredwa mosasiyanitsa ndi bwalo la milandu loyima palokha ndipo losakondera, poganizira ufulu wa munthu ndi udindo wake ndiponso mlandu uliwonse womukhudza.
1. Aliyense wozengedwa mlandu asaganiziridwe kuti ndi wolankwira lamulo ndipo asam'zenge mlandu potsatira malamulo ena amene ali ovomerezeka m'dzikomo kapena pakati pa maiko, koma omwe pa nthawi yolakwirayo sanali ovomerezeka.
2. Chimodzimodzinso chilango chokhwima kuposa chomwe chidalipo panthawi yolakwira lamuloyo chisaperekedwe.
Palibe amene adzasokonezedwe chinsinsi chake, banja lake, kwawo, kapena makalata ake, kapena zochitika zina zoyenera pa ulemu ndi mbiri yake. Aliyense ali ndi ufulu kutetezedwa ndi lamulo ngati zoterezi zichitika.
1. Aliyense ali ndi ufulu kuyenda ndi kukhala m'kati mwamalire a dziko lililonse.
2. Aliyense ali ndi ufulu kuchoka m'dziko lililonse kuonjezerapo lake, ndiponso kubwerera ku dziko lake.
1. Aliyense ali ndi ufulu kupeza mpumulo ndi kusangalala m'maiko ena m'mene angatetezedwe ku nkhaza.
2. Ufuluwu sungagwiritsidwe ntchito pa mlandu umene sukukhudza ndale, kapena mchitidwe omwe sugwirizana ndi zolinga ndi mfundo za bungwe la mgwirizano wa maiko (United Nations).
1. Aliyense ali ndi ufulu kukhala ndi mtundu.
2. Palibe amene adzalandidwe mtundu wake kapena kuletsedwa kusintha mtundu wake mosatsatira malamulo.
1. Amuna ndi akazi okhwima m'maganizo ndi mu msinkhu, mosaganizira mtundu, maonkedwe a khungu kapena chipembedzo, ali ndi ufulu kukwatira kapena kukwatiwa ndi kuyamba banja. Iwowa ali ndi ufulu, ofanana pankhani za ukwati, pomwe ali mbanja kudzanso pothetsa banja.
2. Ukwati udzamangidwa pokhapokha ngati anthu ofuna kumanga banjawo avomereza mosakakamizidwa.
3. Banja ndi lofunika kwambiri pachikhalidwe cha anthu choncho n'kofunika kuti lipatsidwe chitetezo ndi dziko.
1. Aliyense ali ndi ufulu kukhala ndi katundu kapena chuma payekha kapena mogwirizana ndi ena.
2. Palibe amene adzalandidwa katundu kapena chuma mosatsatira malamulo.
Aliyense ali ndi ufulu wamaganizo, chikumbumtima ndi chipembedzo; ufuluwu ukhudzanso ufulu wotha kusintha chipembedzo kapena chikhulupiliro, ndi mtendere, kaya payekha kapena mogwirizana ndi ena, pagulu kapena mwachinsinsi, kuonetsa chipembedzo kapena chikhulupiliro pophunzitsa, kuchita, kupembedza ndi kutsatira chipembedzocho.
Aliyense ali ndi ufulu kuganiza ndi kulankhula, zakukhosi, ufuluwu ukukhudzanso kukhala ndi maganizo popanda chopinga ndiponso kufufuza, kulandira ndi kufalitsa mauthenga ndi maganizo a mtundu uliwonse kudzera pa wailesi kapena njira ina iliyonse popanda malire.
1. Aliyense ali ndi ufulu kulowa bungwe lililonse ndi kusonkhana mwamtendere.
2. Pasakhale munthu aliyense amene angakakamizidwe kulowa bungwe lililonse.
1. Aliyense ali ndi ufulu kutenga nawo mbali pa kayendetsedwe ka dziko lake, mwa iye mwini kapena kudzera mwa nthumwi yosankhidwa mosaumirizidwa.
2. Aliyense ali ndi ufulu wofanana pofuna ntchito zoyendetsedwa ndi boma m'dziko lake.
3. Chifuniro cha anthu ndicho chikhale magwero a mphamvu za boma; chifunirochi chidzaonetsedwa pochita chisankho choona kawirikawiri chomwe chidzakhale cha aliyense ndiponso chosakondera, ndipo chidzakhala cha chinsinsi kapena cha njira ina iliyonse yofanana ndi iyi.
Aliyense, monga m'modzi wa gulu la anthu, ali ndi ufulu kulandira chithandizo kuchokera ku boma ndipo adzakwaniritsa izi, kudzera m'mphamvu za dziko, ndi mgwirizano ndi maiko ena ndiponso motsatira kayendetsedwe ndi kapezedwe ka chuma ka dziko lililonse, chithandizo cha chuma, zofunikira pa moyo ndi chikhalidwe chake zomwe ndi mbali ya ulemu wake ndipo n'zofunika pa kakulidwe ka umunthu wake.
1. Aliyense ali ndi ufulu kugwira ntchito, kusankha ntchito yomwe akufuna, kukhala ndi zoyenereza pa ntchito, ndiponso kutetezedwa ku ulova.
2. Aliyense, mopanda tsankho, ali ndi ufulu kulandira malipiro ofanana pa ntchito yofanana.
3. Aliyense amene akugwira ntchito ali ndi ufulu kulandira malipiro oyenera otha kumupatsa iye ndi banja lake moyo wodzilemekeza ndiponso, ngati n'kofunika, apeze njira zina zodzitetezera pa umoyo wake.
4. Aliyense ali ndi ufulu kukhazikitsa kapena kulowa mabungwe a anthu ogwira ntchito pofuna kuteteza zomupindulira zake.
Aliyense ali ndi ufulu kupuma ndi kupeza msangulutso kuonjezerapo kukhala ndi maola ogwilira ntchito oyenera ndiponso tchuthi cholipilidwa nthawi ndi nthawi.
1. Aliyense ali ndi ufulu kukhala ndi moyo wathanzi payekha kapena ndi banja lake, kuonjezerapo kukhala ndi chakudya, zovala, nyumba ndi chithandizo cha mankhwala ndi zina zofunikla pa umunthu wake, ndiponso ufulu wa chitetezo ngati iye sali pa ntchito, akudwala, walumala, wafedwa, wakalamba, kapena akusowa zofunika pa moyo wake pa zifukwa zimene iye sangathe kuchitapo kanthu.
2. Umayi ndi umwana uyenera kuthandizidwa ndi kusamalidwa mwapadera. Ana onse obadwa m'banja lozindikirika mwalamulo kapena losazindikirika adzatetezedwa umoyo wao mofanana.
1. Aliyense ali ndi ufulu kuphunzira. Maphunziro akhale aulele makamaka ku pulaimale. Maphunziro a pulaimale akhale oumiliza. Maphunziro a zaluso ndi ena akhale opezeka ndipo maphunziro apamwamba a m'makoleji akhale opezeka kwa aliyense mofanana ndi nzeru zake.
2. Maphunziro adzalinga kutukula umunthu, kulimbitsa ndi kulemekeza ufulu wa chibadwidwe wa munthu ndi ufulu wina ofunika. Adzapititsa mtsogolo kumvetsa, kulemekeza maganizo a anthu ena, ubale wa maiko, mtundu, kapena magulu a zipembedzo, ndipo adzapititsa mtsogolo ntchito za bungwe la mgwirizano wa maiko (United Nations) posungitsa bata.
3. Makolo ali ndi ufulu woyamba kusankha mtundu wa maphunziro amene akufunira ana awo.
1. Aliyense ali ndi ufulu kutenga nawo mbali pa zachikhalidwe cha anthu, kusangalala ndi zaluso ndiponso kugawana za sayansi ndi phindu lake.
2. Aliyense ali ndi ufulu kutetezeredwa zomupindulira zonse zomwe zili zotsatira za ntchito ya sayansi, zolembalemba, kapena zaluso zina zomwe iye ndi mlembi wake.
Aliyense ali oyenera kukhala bata ndi mtendere pa zomuthandiza pa moyo wake m'dziko lake ndi m'maiko mwina momwe ufulu wa chibadwidwe ndi ufulu wina walembedwa m'chikalata chino ungakwaniritsidwe kwathunthu.
1. Aliyense payekha ali ndi udindo kwa anthu ena amene akukhala nawo popeza ndi mwaiwo m'mene angathe kukwaniritsa umunthu wake kwathunthu momasuka.
2. Pokwaniritsa ufulu wake wachibadwidwe ndi ufulu wina, aliyense adzakhala ndi malire pokhapokha malamulo atero ndi cholinga chokwaniritsa kuzindikira ndi kulemekeza ufulu wachibadwidwe ndi ufulu wina wa ena ndiponso kukwaniritsa chilungamo, bata ndi kukhala bwino kwa anthu m'dziko lokomera anthu onse.
3. Ufulu wa chibadwidwewu ndi ufulu wina usagwiritsidwe ntchito mosagwirizana ndi zolinga ndi mfundo za bungwe la mgwirizano wa maiko (United Nations).
Palibe chilichonse m'chikalata chino chomwe chingatanthauziridwe kuti dziko lililonse, gulu kapena munthu aliyense ali ndi ufulu kuchita chinthu ndi cholinga choononga ufulu wachibadwidwe ndi ufulu wina omwe wakhazikitsidwa m'chikalatachi.


text:
VERSE 1 Ndakhalilidwa Ndakankhidwa Ndakanidwa Ndasalidwa Ndapanidwa But I didn’t go down Yeah ena ankati sindingazithe Malo ena sinnapite Zinawawa koma look at me now Ey You know, nthawi zina tima manga ndende tokha Zabwino zochulukitsa tokha tima blocker Timafuna zophweka zikavuta tima dropper Kudikira ena ayambe ife tingokopa Anthu ochuluka they wanna see me begging Kuyamba ngati othandiza they wanna leave me hanging Pankhope ngati a chifundo but I know they faking Pankhope a chikondi kumbaliko nde ndisekeni People take your kindness for a weakness Kusiya zawo uko they mind your business You know, sometimes ndi bwino kumasunga chinsinsi Kukhala wekha bola mu mtima wako muli peace (amen)
CHORUS
So many things I can thank god for Madalitso ndaona ndi maso Anali nane pompo Pomwe panali khoma anayikapo khomo Yeah So many things I can thank God for Madalitso ndawaona ndi maso Zomwe ankati sizingandichitikire Ndaziona ndi maso
VERSE 2 Musanandide mufunse komwe ndachoka Mukanakhala ine ena a inu mukanafoka I lost hope It got too hard to cope Everything felt so wrong Man it’s been….hard for me Maloto far from real Lero mphamvu ndzipeza ain no stopping me Ndingati ku maloto nkamaona success Onse munayima nane nyengo iyi God bless Whoever thought ndidzafika this far? Ndinali mnyamata pano ndi Mister Anthu ochuluka callin’ me star Nsanje ayi mudzinditcha victor Lero zinthu zimasintha when I step in Mphepo ingadze molimba im not shaken Ndimangoseka Zikuphweka Mulungu wadalitsa zonse zongotheka
CHORUS So many things I can thank god for Madalitso ndaona ndi maso Anali nane pompo Pomwe panali khoma anayikapo khomo Yeah So many things I can thank God for Madalitso ndawaona ndi maso Zomwe ankati sizingandichitikire Ndaziona ndi maso
VERSE 3 Anthu amene andikondane zeni zeni (ndawaona ndi maso) Adani anga onse ali pa ntetete (ndawaona ndi maso) Chisomo chanu position kuchita maintain (ndachiona ndi maso) Chikondi ndachiona ndi maso…maso…maso
CHORUS
So many things I can thank god for Madalitso ndaona ndi maso Anali nane pompo Pomwe panali khoma anayikapo khomo Yeah So many things I can thank God for Madalitso ndawaona ndi maso Zomwe ankati sizingandichitikire Ndaziona ndi maso


text:
Adzipha atalephera kukachita ukachenjede
Makolo ndi abale a Jonathan Mayele wa zaka 20 ku Area 50 ku Lilongwe ali pa chisoni mbale wawoyu atadzipha pobwira simenti dzina lake litasowa pa mndandanda wa achinyamata ndi asungwana omwe asankhidwa kupita ku sukulu za ukachenjede.
Sabata ikuthayi boma lidaulutsa maina 1 909 a anthu amene asankhidwa kukachita maphunziro a ukachenjede koma Mayele yemwe akuti adakhoza mayeso a Folomu 4 ndi mapointi 10 kusukulu ya secondale ya Chaminade ku Karonga sadapezeke pa osankhidwawo.
Mchimwene wake Ganizani yemwe amalipira sukulu yake wati adapezeka atafa m’chinyumba chomwe chosamaliza mimba yake itafufuma.
Ganizani wati atapita naye ku chipatala madokotala adawauza kuti mnyamatayo adamwalira chifukwa chokanika kupuma chifukwa m’mimba mwake mudali simenti yomwe akuganiza kuti adakanda ndi kumwa.
“Mmene zotsatira za mayeso a ku yunivesite zimatuluka adali ku Zomba kwa amayi aang’ono koma tsiku lotsatiralo adabwerera. Amaoneka kuti adalibe mtendere koma tidayesetsa kumukhazikitsa mtima pansi. Tonse sitimayembekezera kuti angamusiye koma kudziphako walakwitsa kwambiri,” adatero iye.
Mneneri wa polisi ku Lilongwe Ramzy Mushani wati ngoziyo ndiyomvetsa chisoni koma wadzudzula mchitidwe wodzipha chifukwa chokhumudwa.
“Timadalira achinyamata kuti adzatilandire ntchito mtsogolo ndiye zikamakhala chonchi timamva chisoni chachikulu. Imfa yotere imapweteka makolo chifukwa amakhala ataononga ndalama zambiri. Achinyamata atamaganizira makolo ndi tsogolo la dziko zikhoza kuthandiza kwambiri,” watero Ganizani.


text:
Democratic Progressive Party
Democratic Progressive Party (DPP) ndi chipani cha ndale cholamulira mu dziko la Malaŵi. Chipanichi chinakhazikitsidwa mu Febuluale 2005 ndi msogoleri wa dziko la Malaŵi, a Bingu wa Muntharika. Iwowa anayamba chipanichi chifukwa chakusagwirizana maganizo ndi chipani cha United Democratic Front (UDF) chomwe iwo anachiyimira pa chisankho. Panali maganizo ndi mphekesera zakuti boma la UDF lomwe linalamulira kuyambira 1994 mpaka 2004 silinachite zokwanira pothetsa mchitidwe wa ziphuphu.
Aphungu ena amene anapambana pa chisankho cha 2004 oyimira zipani za Malawi Congress Party (MCP) ndi UDF analowa chipani cha DPP.
Chipani cha DPP chinapambananso pa chisankho cha Aphungu a Nyumba Ya Malamulo ndi Mtsogoleri wa dziko pa chisankho chomwe chinachitika pa 19 May 2009. Chipanichi chinapambana ndi mipando 140 mwa mipando 193 ya Nyumba ya Malamulo


text:
John Chilembwe
Mbusa John Chilembwe (1871-3 Febuluale 1915) anali mbusa wa mpingo wa chi Baptist ndi mphunzitso ndipo anali m'modzi wa anthu oyamba amene anasutsana ndi boma la chitsamunda mu dziko la Nyasaland, lomwe masikuano limatchedwa Malawi. Masiku ano John Chilembwe amakumbukilidwa ngati wofunikira ku ufulu was dzikoli ndipo dziko la Malawi limamukumbukira chaka chili chonse pa 15 January.
Chilembwe ankapemphera ku Church of Scotland kuyambira cha m'ma 1890. Mu 1892, anayamba kugwira ntchito ku nyumba ya a Joseph Booth, mbusa was chi Baptist. Booth ankatsutsana ndi a mpingo wa Scottish Presbyterian ku Nyasaland, kumene Chilembwe anaphunzira ndipo anayambitsa mpingo wa Zambezi Industrial Mission. Ziphunzitso za a John Booth zinkatsindika za kufanana kwa anthu onse, omwe anali maganizo achilendo pa nthawi ya maboma a chitsamunda ku Africa.
Mu 1897, Chilembwe anapita ndi a Booth ku Lynchburg, VIrginia mu dziko la United States kumene anakaphunzira ku Virginia Theological College, imene nali sukulu ya ukachenjede yaing'ono ya anthu akuda a ku America. Kumeneku Chilembwe anadziwa zolemba za a John Brown, Booker T Washington ndi anthu ena amene anapangitsa kuti mchitidwe wa ukapolo uthe. Chilembwe anabwelera ku Nyasaland mu 1900 ngati mbusa wodzodzedwa wa mpingo wa Baptist. Iye ankagwira ntchitondi gulu la American National Baptist Convention, ndipo anayambitsa Providence Industrial Mission, kumene kukayamba ma sukulu asanu ndi awiri amene pofika 1912 anali ndi ana asukulu 1000 ndi ophunzira achikulire 800. Iye anayesetsa kuphunzutsa khalidwe lolimbikila ntchito, kudzilemekeza wekha munthu komanso kudzithandiza kwa anthu a mu dera lake.
Mu 1913, kunali njala yomwe inazunza anthu ambiri ndipo anthuu ochokera ku Mozambique anabwera ku Nyasaland. Chilembwe anakwiya kwambiri ndi m'mene anthu a mu mpingo wake ndi othawa njala a ku Mozambique wo ankazunzidwira ndi azungu amene anali ndi minda ikuluikulu. Anthuwo ankakanizidwa malipilo awo ndi kumenyedwa. William Jervis Livingston, amene anali ndi munda, anaotcha mipingo ya anthu akuda ya m'midzi ndi masukulu amene Chilembwe anayambitsa. Chilembwe anakhudzidwanso ndi kukakamizidwa kwa anthu akuda a ku Malawi kuti akamenye nkhondo m'malo mwa dziko la Britain ku Tanzania pamene ankamenyana ndi dziko la Germany mu nkhondo yoyamba yaikulu ya dziko lonse la pansi. Iye sankasangalala kamba koti sankaona phindu lomwe anthu akuda a ku Nyasaland akanapeza pa nkhondoyi. Iyenso anadandaula pa mchitidwe wa tsankho ndi kuzunza kumene ankachita atsamunda.
Pa 23 January, 1915, Chilembwe anayambitsa chiwawa chotsutsa boma la chitsamunda. Iye ndi anthu omutsatira mazana awiri anakaputa minda ya atsamunda yomwe ankaawona kuti amazunza anthu akuda kwambiri. Chilembwe ankaganiza zokupha azungo onse aamuna. Iwo anapha athu atatu ogwira ntchito ku mindayo kuphatikiza a Livingstone, amene anamudula mutu mkazi wake ndi mwana wake wamkazi wamng'ono akuwona. Anthu ena achikuda amene ankagwira ntchito pa mundawo anaphedwa, koma azimayi ndi ana sanaphedwe malinga ndi m'mene John Chilembwe anawalamulira anthuwo. Pamene kuwukiraku sikunavomerezedwe ndi anthu akuda, Chilembwe anayesa kuthawira ku Mozambique koma akulu akulu a boma la chitsamunda anamupha pa 3 February 1915. Ngakhale Chilembwe anatumiza ma kalata ku dziko loyandikira la Zambia kupempha anthu akuda akumeneko kuti awukire boma, uthenga wake unafika mochedwa. Pamene makalatawo ankafika pa 25 January, boma la chitsamunda linali litadziwa kale ndipo ngakhale anthu akumeneko anayesa kukhonza kuwukira mwamsangamsanga, sizinathandize kwambiri. Akulu akulu a boma la chitsamunda anaphanso anthu ena amene ankamutsatira Chilembwe. Ena mwa anthu amene anaphedwa anali anthu 175 amene analembedwa pa mdandanda wa anthu owukira komanso anthu 1160 amene anabatizidwa ku mpingo wake.
Dziko la Malawi linakhala loyima pa lokha mu 1964.(kunali John Chilembwe)


text:
-
Feb 28, 15 •
Nkhani • Written by :
Bobby Kabango •
No Comments
Pali kusemphana maganizo kutsatira kulengeza kwa boma kuti laletsa mowa wa m’masacheti umene Amalawi ena akhala akuthudzulira. Pamene mafumu ena akugwirizana ndi ganizoli, ena akuti palakwika ndipo...
-
Feb 28, 15 •
Nkhani • Written by :
Bobby Kabango •
No Comments
Maso a mabungwe komanso boma ndi anthu onse ali kuchigwa cha mtsinje wa Shire komwe anthu ambiri adakhudzidwa ndi madzi osefukira. Aliyense amene wapeza thandizo, akumatsetserekera kumabomawa poiwala...
-
Feb 27, 15 •
Nkhani • Written by :
Bobby Kabango •
No Comments
Kwangotsala mwezi umodzi kuti madera ena ayambe kudya mondokwa. Ngakhale iyi ndi nkhani yabwino kwa ena, alimi ena oposa 700 000 m’dziko muno sapeza chowotcha chifukwa minda yawo idakokoloka. Pa 11...
-
Feb 27, 15 •
Masewero • Written by :
Bobby Kabango •
No Comments
Pasweka mizinga pa Kamuzu Stadium masanawa pamene timu ya Big Bullets ikanthane ndi Fomboni Club de Moheil ya ku Comoro Islands pa Kamuzu Stadium mumzinda wa Blantyre. Uwutu ndi mpikisano wa CAF...
-
Feb 27, 15 •
Masewero • Written by :
Bobby Kabango •
No Comments
Masewero pena akumasanduka masewera. Zachitika m’sabatayi zenizeni zamasewera osatinso masewero. Zidamveka kuti Mike Tembo amene akufuna mpando ku Sulom wagula Victor Limbani kupita ku Silver...
-
Feb 22, 15 •
Front Page, Nkhani • Written by :
Bobby Kabango •
1 Comment
A polisi m’boma la Mwanza anjata ndi kutengera kubwalo la milandu mkulu wina pomuganizira mlandu woseweretsa maliseche a mwana wake wamkazi wa zaka 12. Mneneri wa polisi ya Mwanza, Victoria Chirwa,...
-
Feb 20, 15 •
Nkhani • Written by :
Bobby Kabango •
No Comments
Tikamakamba za ulimi timangoyang’ana zomwe alimi akulima komanso kuweta. Tisaiwaletu kuti uchi ndi mbali imodzinso ya ulimi. Kodi zimakhala bwanji kuti uchi upezeke m’mataunimu? Kodi umaphikidwa?...
-
Feb 17, 15 •
Entertainment News • Written by :
Bobby Kabango •
1 Comment
It’s a testimony. After a long sickness, renowned gospel musician ThokoSuya is back. “I couldn’t walk or sing. God is my everything; He made me a living testimony,” were her first words as...
-
Feb 15, 15 •
Nkhani • Written by :
Bobby Kabango •
No Comments
Miyezi itatu yatha. Moyo wonyadiritsa, watinkhani tachikondi uko akutchulana timaina tofotokozera bwino chikondi chawo ndiwo uli pakati pa Francis Phiri wa gulu loyimba zauzimu la Marvellous Deeds...
-
Feb 14, 15 •
Masewero • Written by :
Bobby Kabango •
No Comments
Ngakhale wakhala ulendo wa mavuto, koma timu ya Big Bullets akuti ikunyamuka masanawa ulendo kuzilumba za Comoros kuchokera ku Tanzania komwe ikuyembekezeka kukaswana ndi Club Fomboni mawali....


text:
Ukatswiri wa Kaira pachikopa
Chimango Kaira ndi dolo komanso mtima wa timu ya Big Bullets ngakhalenso ku Flames. Kodi chinsisi cha Kaira chimatsamira pati? STEVEN PEMBAMOYO akucheza naye
Tafotokoza kaye za kumene umachokera.
Bambo anga kwawo ndi ku Nthalire ku Chitipa pomwe mayi anga kwawo ndi kwa Ntwalo ku Mzimba.
Udayamba liti kusewera mpira?
Ndidayamba kale ndithu ndili mwana koma kusewera zodziwika ndidayamba m’chaka cha 2006 ndili Folomu 3 nthawi imene timachita mpikisano wa chikho cha Coca Cola. Ndimakumbuka kuti nthawi imeneyi ndidasankhidwa kukasewera mutimu ya dziko lino mumpikisano omwewu ku Zimbabwe.
Udadziwika bwanji ku m’matimu akuluakulu?
Titachoka ku Zimbabwe komwe tidachita bwino kwambiri, timu ya Escom idanditenga kutimu yawo yaying’ono m’chaka cha 2007 komwe ndidakasewera magemu 6 kenako ndikundikwenza kuti ndiyambe kusewera mutimu yaikulu koma umu mudali mu 2008.
Ndichiyani chomwe umakumbukira ndi kunyadira pa mbiri yako ya mpira?
M’chaka cha 2009 ndikusewera mutimu yaikulu ya Escom tidamaliza chaka chonse osachinyidwako mumpikisano wa Super League. Ichi chidali chaka changa chonyaditsa kwambiri chifukwa ndipomwenso ndidayamba kusewera zenizeni m’moyo mwanga moti olo anzanga amene ndimasewera nawo panthawiyo amadziwa.
Wasewera matimu angati akuluakulu m’moyo wako?
Awiri basi nditachoka ku Escom United ndidapita ku timu ya Big Bullets m’chaka cha 2011.
Nanga udayamba liti kutengedwa mu timu yaikulu ya dziko lino?
Mudali mu 2010 nditavuta kwambiri. Ndimathokoza Mulungu ndi akuluakulu oyendetsa za mpira chifukwa kunena zoona nthawi imene ndimayambayo kudali anyamata osewera bwino mpira moti inenso ndimayamika chimenecho ndicho chidandipangitsa kuti ndilimbikire kwambiri.
Tandiuze mphunzitsi wa mpira yemwe umati ukawona umakumbukira zomwe adakuchitira?
Young Chimodzi ndi kusewera mu ya Escom. Iyeyu ndi amene adandikweza kuchoka mutimu yaing’ono kupita mu timu yaikulu nditangosewerako magemu 6 basi komanso ankandilimbikitsa pa zochita zokhudza mpira.
Iweyo chikonzero chako ndichotani pa nkhani ya mpira?
Ndimafunitsitsa nditakasewera m’matimu akuluakulu a kunja monga ku Mangalande olo ku Spain.
Pomaliza tsogolo la mpira wa pa Malawi umaliona bwanji?
Tsogolo lilipo koma chofunika ndi chakuti akuluakulu komanso makampani ngakhalenso boma aziyikapo mtima. M’dziko munotu muli anyamata abwino kwambiri pankhani ya mpira koma chomwe chimavuta ndi chilimbikitso basi.


text:
Phiri la Mulanje
Phiri la Mulanje ndi lodziwika kwambiri chifukwa cha maonekedwe ake wokongolo komanso njira zake zomwe ziri m’Phirimu zomwe ndi zochitsa kaso kwa iwo woyendamo. Ngakhale anthu ambiri wochokera kunja amabwera kudzakwera Phiri la Mulanje, koma ndi zomera ndi nyama zochepa zokha tikuzidziwa bwino za m’Phirimu. Apa tikuwona nyama zazing’onozing’ono zimene zimakhala m’tchire komanso m’mitengo ya m’nkhalango ya Phiri la Mulanje. Malo ambiri amene nyamazi zimapezeka chitetezo chawo chikuwopsezedwa ndipo tsogolo la nyamazi ndi lodetsa nkhawa.


text:
Yesu Kristu
Yesu Kristu
Yesu (8–2 BC/BCE to 29–36 AD/CE)[1], amene amatchulidwanso kuti Yesu wa ku Nazareti, ndi mzati wa chi Khristu. Iye amatchulidwanso ndi dzina loti Yesu Khristu, lomwe linachokela potanthauzila ku Chizungu dzina lake la chi Helene Iēsous, lomwenso linachokela pophatikiza dzina la chi Yuda Yehoshua, lomwe limatanthauza kuyi "Yehova ndiye Chipulumutso", pomwe Khristu ndi mutu wochokera ku chi Helene Christós, kutanthauza "Wodzodzedwa", ndipo limafanana ndi liu la chi Yuda "Mesiya" [1]
Zambiri zokhudza moyo wa Yesu ndi ziphunzitso zake zinachokela ku ma bukhu a uthenga wa bwino a mu Chipangano cha Tsopano a Mateyu, Maliko, Luka ndi Yohane. Akachenjede pa nkhani za mbiri ndi baibulo amagwirizana kuti Yesu anali mu Yuda wa ku Galile, ankadziwika kuti ndi mphuzitsi andi mchilitsi, anabatizidwa ndi Yohane mmbatizi, anapachikidwa ku Yelusalemu malinga ndi chigamulo cha mtsogoleri wa chi Roma Pilato pa mlandu wogalamukira boma la chi Roma.[2][3] A kachenjede ena ochepa amakayikira umoyo wa Yesu mu mburi ya dziko la pansi, ndipo ena amanena kuti Yesu Khristu ndi nthano chabe.[4]
A Khristu amakhulupilira kuti Yesu ndi Mpulumutsi ndipo kubwera kwake kunanenedwa mu Chipangano cha Kale ndipo amakhulupilira kuti anauka kwa akufa. A Khristu ambiri amakhulupiliranso kuti Yesu ndi Mulungu amene anabwera kuzapeleka chipulumutso ndi kuyanjanitsanso munthu ndi Mulungu. A Khristu amene sakhulupilira zoti Mulungu ndi m'modzi mwa atatu amatanthauzira mosiyana siyana za uMulungu wake (onani m'musimu). Zikhulupiriro zina za chi Khristu ndi zakuti anabadwa kwa mzimayi, anachita zozizwa ali pa dziko la pansi, anakwanilitsa zomwe zinaneneredwa mu Chipangano cha Kale, anakwela kumwamba ndipo adzabweranso kudzatenga oyera mtima.
Ku chi Silamu, Yesu, (Arabic: عيسى,kutanthauza kwake Isa) amatengedwa kuti ndi m'neneri wokondedwa was Mulungu, amene anabweretsa mau a Mulungu, wochita zozizwa ndiponso kuti ndi Mpulumutsi. Asilamu koma sabvomerezana ndi chikhulupiliro cha Akhristu chakuti Yesu anapachikidwa pa mtanda, ndi kutinso ndi Mulungu. Asilamu amakhulupilira kuti kukhomeleredwa pa mtanda kwa Yesu ndi masomphenya chabe koma Yesuyo anakweradi ku mwamba ndi thupi lake. Asilamu ambiri amakhulupiliranso kuti Yesu adzabweranso ndi Mahdi dziko likadzadzala ndi uchimo ndi kusowa chilungamo pa nthawi ya kubwera kwa woyipayo wa ku Chisilamu Dajjal.
Mbiri[edit | edit source]
Nkhani ya kubadwa kwa Yesu imalongosoledwa bwino mu Uthenga wa bwino wa Mateyo(lomwe limafanizidwa kuti linalembedwa pakati pa 65 ndi 90 AD/CE)[5] ndi bukhu la Luka lomwe limafanizidwa kuti linalembedwa pakati pa 65 ndi 100 AD/CE)[6]. Anthu ozama pa za maphunziro amapanga mtsutso pa dongosolo la m'mene Yesu anabadwira, ndipo ochepa ndi amene amanena kuti amadziwa zaka zomwe Yesu anabadwa ndi kumwalila.
Nkhani ya kubwadwa ka Yesu mu Chipangano cha Tsopano m'mabukhu a Mateyu ndi Luka sanena tsiku kapena nyengo imene Yesu anabadwa. Mu Chikhristu cha ku azungu, 25 December ndi tsiku lomwe amakumbukira kubadwa ka Yesu. Tsikuli linayamba kugwiritsidwa ntchito cha m'ma 330 AD pakati pa Akhristu a chi Roma. Asanayambe kutero, ndiponso mpaka masiku ano mu Chikhristu cha mayiko a kumadzulo, kubadwa kwa Yesu kumakumbukulidwa pa 6 January ngati mbali ya phwando la Theophany [7], lomwe limadziwikanso ndi kuti Epiphany, lomwe ndi phwando losangalala kubwela pa dziko la pansi kwa Mulungu, konwe ena amatchula kuti ndi tsiku la chikhumi ndi chiwili (Twelfth day)lomwe linali tsiku lomwe anzeru a kum'mawa anakaona Yesu. Tsikulinso amakumbukira kubatizidwa kwa Yesu ndi Yohane m'mbatizi mu mtsinje wa Yorodani ndiponso zina zomwe zinachitika pa moyo wa Yesu. Akachenjede ena amati zomwe analemba Luka pa zimene abusa a nkhosa pa nthawi ya kubadwa kwa Yesu zimasonyeza kuti Yesu anabadwa kumapeto kwa nthawi yozizira kapena nthawi yotentha. [8]. Akachenjedewanso amaganizira kuti tsiku lokumbukira kubadwa kwa Yesu linasinthidwa ndi mpingo wa Chikatolika poyesa kusiyitsa chisangalalo cha anthu a chi Roma cha Saturnalia (lomwe lili tsiku lmwe ankhasangalala kubadwa kwa mulungu wawo wa dzuwa, Sol Ivictus
Mu chaka cha mazana awiri, makumi anayi ndi mphambu zisanu ndi ziwiri (248) pa Nthawi ya Daoklishani (yomwe Daocletian analanda ufumu wa chi Roma) Dionysius Exiguus anayesetsa kuwerenga molondola zaka zomwe zinapita chibadwireni Yesu ndipo anawelenga kuti panadutsa zaka mazana anasu ndi chiwiri ndi makumu asanu ndi atatu (753) chikhazikutsireni mzinda wa Rome. Iyeyo anakhazikitsa kuti tsiku la kubadwa ka Yesu linali pa 25 December 1ACN (kutanthauza kuti zaka za kumbuyo Yesu asanabadwe) ndipo anatchila chaka chitsatiracho 1 AD- ndipo chomwecho ankhazikitsa dongosolo lowerenga zaka kuchokera pa chaka chomwe Yesu anabwadwa: AD (amene amatanthauza Chaka cha Mulungu). DOngosololi linapangidwa mu chaka cha mazana asanu, makumi atatu ndi awiri (532), ndipo patapita zaka pafupi fipi mazana awiri anthu anavomereza kuti likhale dongosolo lomwe maiko onse azigwiritsa ntchito.
Ndi povuta kunena tsiku leni leni lomwe Yesu anabadwa chifukwa zolembalemba zina zokhudza nkhaniyi zinasowa kapena kuonongeka ndiponso zaka 1900 zinadutsa chilembedwereni mau a mu uthenga wa bwino, koma chifukwa cha kadamsana amene anachitiza zaka zana kuchokera pamene yesu anabadwa, olemba mbiri Josephus analemba kuti zimenezi zinachitika patatsala nthawi pang'ono kuti Herodi, amene amatchulidwa mu bukhu la Mateyu, amwalire, ndiponso amatchula kuti malinga ndi mbiri, Yesu anabadwa chaka cha 3BC chisanakwane.
Uthenga wa bwino wa Luka ndi Mateyu umanena kuti Yesu anabadwa pa nthawi yomwe Herodi anali mfumu. Luka amenenanso kuti Yesu anabadwa pa nthawi ya Gavanala Quirinius ndipo inali nthawi ya kalembera wa magawo onse a chi Roma ku Siriya ndi Yudeya. Josephus amati izi zinachitika 5AD/CE (zomwe Luka amanena mu Machitidwe 5:37), patapita nthawi chimwalilireni Herodi mu 4BC. Choncho, kutsutsana kumakhala pa nkhani yofufuza ngati zomwe zinalembedwa zingagwirizane ndi kulamulila kwa kale kwa Quirinius ku Siriya, ndi kalembera wina amene akanakhala kuti anachitikapo, ndi kuona kuti kulongosola kolakwika ndi kuti. [9]
Tsiku la kubadwa ka Yesu nso silimadziwika bwino bwino. Uthenga wa Bwino wa Yohane umalongosola kuti kupachikidwa kwake kunali nthawi ya Pasaka yomwe imachitika tsiku la khumi ndi chinayi la mwezi wa Nisan ku chi Yuda, pomwe mabukhu a uthenga wa bwino (kupatula Marko 14:2) amati nkhomaliro yotsilizaya Yesu ndi Pasaka zinachitika pa tsiku la khumi ndi chisani mwezi wa Nisan; koma akachenjede ena amati mabukhu enawo amagwirizana ndi zolembedwa mu bukhu la Yohane. [10] A Yudanso ankatsatila kalendala ya dzuwa ndi mwezi, yomwe imawelenga masiku malinga ndi kusintha kwa mwezi, imene imabvuta powelenga pongwiritsa ntchito [kalendala] ya dzuwa. Bukhu la a John P. Meier's A Marginal Jew lomwe limaunika masiku a utsogoleri wa Pilato ndi masiku a Pasaka limanena kuti Yesu anakhomeleredwa pa mtanda pa 7 April 30AD kapena pa 3 April, 33 AD.
Notes[edit | edit source]


text:
‘Kudali ku Nanzikambe’
Si filimu kapena nthabwala, izi ndi zenizeni. Nkhwachi Mhango mkulu wa gulu la zachikhalidwe la Culture and Development Organization Ubuntu Lab akumangitsa woyera ndi Eunice Kadzuwa woimba m’gulu la Mibawa lero lino.
Zonse zikuchitikira ku Tina’s Garden ku Namiwawa pomwe kusangalala kuchitikire ku mpingo wa Word Alive mumzinda wa Blantyre.
Izi zili choncho, awiriwa ali ndi mbiri ya momwe adakumanirana. Nkhwachi akuti wakhala akuponyerana maso ndi Eunice pamene onsewa amagwira ku Nanzikambe. Ntchito ili apo koma awiriwa amaonerana ndi diso lofiira kuti tsiku lina padzachitika kanthu.
Kugwa kwa mawu komanso kutoledwa kwa mawuwo ndiye akuti zachitika chaka chathachi aliyense atazizidwa ndi maonekedwe komanso khalidwe la mnzake.
“Zenizeni zidayamba kuoneka pamene Eunice adali ku Germany ine ndili ku Tanzania. Timacheza kwambiri ndipo kachezedweko kadachititsa kuti zenizeni ziyambe kuchitika,” akusimba mnyamata wa tindevu tosisitikayu.
Iye akuti machezawo pena adali oseketsa komabe amakoma awiriwa akamachezerana kuti timakumanidwe awo ayambe. “Zidatenga pafupifupi miyezi 6 kuti zenizeni ziyambike.”
Kulumikizana kwawo akuti kudali kwa ndii zomwe zidawapatsa chikhulupiriro kuti tsiku lina adzapanga zenizeni.
Nkhwachi wachisanu kubadwa m’banja la ana 8 amachokera m’mudzi mwa Khata kwa T/A Mlowe m’boma la Rumphi.
Eunice womaliza kubadwa m’banja la ana 8 amachokera m’mudzi mwa Chimphamba kwa T/A Nankumba m’boma la Mangochi.
“Zimafunika kuti munthu utsimikize wekha ndipo uzindikire za chomwe ukufuna. Osachita zomwe ena akufuna koma chita zomwe watsimikizika kuti ungathe,” adalangiza Eunice.
« MEC should consider re-opening registration Adzipha atalephera kukachita ukachenjede »


text:
Zimbabwe
Zimbabwe ndi limodzi mwa maiko a kumwera kwa Afrika ndipo dzikoli ndi lomwe kale linkalamuliridwa muchisamunda cha angerezi pomwe akalitchula kuti Rhodesia. Nsogoleri wadzikoli pakali pano ndi Robert Mugabe amene anayamba kulamulira dzikoli pamene linalanda ulamuliro kuchokera kwa angerezi m'chaka cha 1980.
Potsatira zokambirana zothetsa mapokoso ndi chipolowe chomwe chinabuka pambuyo pamasankho apa 21 Marichi, 2008 a Morgan Tshangirai omwe ndi m'tsogoleri wa chipani cha Movement for Democratic Change anakhala Nduna yaikulu ya boma.


text:
David Banda
Davide Banda ndi mwana amene Madonna, woyimba wina otchuka wa ku Amerika anamutenga kuti akhale mwana wake. David Banda anabadwira ku Mchinji m’dziko la Malawi pa 24 Sepitembala 2005. A Madonna analembetsa ku boma la Malawi kuti akufuna atamutenga mwanayu pa 10 Okotobala 2006 kuti akufuna atamutenga mwanayo. Banja la a Madonna linamutchula mwanayo kuti David Banda Mwale Cicconne Ricthie, potenga dzina lomwe anabadwa nalo mwanayo komanso kuphatikiza la a Madonna wo ndi la amuna awo a Guy Ritchie. Mwanayo anakamupeza ku malo osungila ana amasiye pamene a Madonna anapita ku Malawi.
Davide Banda anatengedwa kuchoka ku Malawi pa 16 Okotobala. Kumutenga kwa mwanayu ndi a Madonna kunayambitsa nkhani yofufuza ngati a Madonna wo anapatsidwa ulemu wa padera chifukwa choti ndi munthu wotchuka. Izi zinali chomwechi chifukwa chakuti pa Malamulo a dzikoli, munthu amayenera kukhala mu dzikoli kwa chaka chimodzi asanatenge mwana. Ma gulu ena owona za ufulu wa anthu ananena kuti chaka cha 2005 ana atatu wokha analoledwa kutengendwa mdzikoli. Maguluwa anakasuma ku khothi kuti nkhaniyi iwunikidwenso bwino.
A Madonna anayankhula pa kanema pa pologilamu ya Oprah Winfrey pa 25 Okotobala 2006 pofuna kukana zomwe anthu ankanenazi. Pamene ankacheza ndi Oprah Winfrey, a Madonnawa ananena kuti ku Malawi kulibe malamulo olembedwa bwino bwino okhudza kutengedwa kwa ana osowa kapena amasiye ndi anthu ochokera kunja. Iwo anaonjeza kuti anakhala akuganiza zokatenga mwana kwa zaka ziwiri. A Madonna anatinso Banda anali akudwala chibayo komanso anali atachila malungo ndi chifuwa chachikulu ndiponso kuti iwowo anamupeza mwanayu ku malo osungirako ana a masiye. A Madonna anadandaulanso kuti atolankhani sathandiza ana amasiye a ku Malawi komanso a pa dziko lonse la pansi chifukwa amalemba nkhani zomwe sizilimbikitsa anthu kuti adzikatenga ana a masiye ku Africa. A Madonna anawonjeza kuti “Ndakhala ndikuganiza kwa nthawi yaitali kuti ndikatenge mwana wosowa ku dziko lina losauka- osati ku Malawi kokha- kuti ndimpatse moyo wabwino womwe iyeyo sakanatha kukhala nawo.”
David Bandayu sanali mwana wa masiye koma bambo ake anakamusiya ku malo osunga ana amasiye pamene mayi ake anamwalira. Pa 22 Okotobala 2006, ma nyuzipepala analemba kuti bambo ake a David, a Yohane Banda, samadziwa kuti mwana wawoyo akumupelekelatu kwa a Madonna ndipo sanazindikire kuti mawu oti adoption amatanthauza zimenezi. Iwo amayesa kuti mwanayo azikakhala kwa a Madonna kwa kanthawi kochepa kenaka nkubweleranso kwawo.
Patapita masiku ochepa a Madonna atawoneka pa pologilamu ya Oprah Winfrey, a Banda anadandaula kuti ma bungwe oona za ufulu wa anthu anakhala akuwabvutitsa tsiku ndi tsiku, ndi kumawopsyeza kuti sakudziwa chomwe akuchita. Iwonso anati “Cholinga cha mabungwewa akufuna kuti ineyo ndikaathandize pa mulandu umene iwo anakasuma ku khothi koma ine sindingabvomere zimenezi chifukwa ndikudziwa zomwe ndinagwirizana ndi a Madonna ndi amuna awo.”
A Madonna ananena pamene anafunsidwa ndi Meredith Vieira wa pa Dateline NBC kuti a Banda ankadziwa chomwe ankachita chifukwa iwo anakana kuti a Madona adzingowathandiza kulera mwanayo, koma iwowo anafuna kuti a Madonna amutenge mwanayo.
Panakali pano mulandu womwe anasuma mabungwe oona za ufulu wa anthu udakadikila chigamulo


text:
Bingu wa Mutharika
A Ngwazi Profesa Bingu wa Mutharika, ndi Pulezidenti wa dziko la Malawi ndipo adasankhidwa koyamba kukhala paudindowu pa 24 Meyi 2004. A Mutharika ndi mtsogoleri wa chipani cholamulira cha Democratic Progressive Party (DPP) chomwe chiri ndi aphungu ochuluka kwambiri mnyumba ya Malamulo malinga ndi zotsatira za chisankho chomwe chidachitika mchaka cha 2009. A Bingu wa Mutharika adabadwira ku Thyolo, mtunda wa makilomita 30 kuchokera mu mzinda wa Blantyre. Iwo ali ndi madigriri a za ukachenjede wa zachuma ndi za chitukuko. Mchigawo choyamba cha ulamuliro wao, 2004 -2009, komanso kufikira mchigawo chachiwiri cha upulezienti wao, a Mutharika asanduliza dziko la Malawi kuchoka pa dziko lomwe linkavutika ndi njala kufika pa dziko la mwana alilenji. Kupambana kwa pologalamu yothandiza alimi akumidzi ndi mbeu zamakono komanso feteleza wotsika mtengo imene a Mutharika adayikhazikitsa mchaka cha 2005 ndi umboni wa mmene dziko lingadzipezere njira zothetsera njala. Chidwi cha a Pulezidenti Mutharika poonetsetsa kuti pologramuyi iyende bwino chidabala zipatso zabwino.
Contents
Moyo wao[edit | edit source]
A Bingu wa Mutharika adabadwa pa 24 Febuluwale 1934 mboma la Thyolo. Bambo awo, malemu Ryson Thom Mutharika ndi mayi awo, malemu Eleni Thom Mutharika adali aKhirisitu odzipereka a mpingo wa Church of Scotland, umene udasintha dzina nkukhla CCAP. Bambo Ryson Mutharika anali mphunzitsi ndipo anakhulupilira kuti maphunziro ndiwo makiyi a moyo wopambana wa muthu aliyense. Mayi Eleni Mutharika ankapunzitsa amayi a Mvano za chikhrisitu. A Bingu wa Mutharika adachita maphunziro awo ku mishoni ya Ulongwe ndi ku Chingoli mboma la Mulanje; Mtambanyama ndi Malamulo ku Thyolo; komanso ku Henry Henderson Institute (HHI) ku Blantyre. Kenaka adapita ku sukulu ya sekondale ya Dedza kumene adapambana bwino kwambiri mayeso a Cambridge mchaka cha 1956. Mchaka cha 1964, a Mutharika anali mmodzi mwa aMalawi 32 amene mtsogoleri wakale, Dr. Hastings Kamuzu Banda adawatumiza ku India kukapitiriza maphunziro awo. Ali ku India komweko, a Mutharika adakachita maphunziro a zachuma ku Dehli School of Economics kumene adalandira digiri yapamwamba ya nkhani za chuma (M. A. Degreee in Economics). Kenaka anakatenganso digiri yapamwamba ya ukachenjede wa za chuma ndi chitukuko (PhD in Development Economics) ku Yunivesite ya Pacific Western ku Los Angeles mdziko la Amereka. A Mutharika adachachitanso maphunziro ena apadera a kayendetsedwe ka mabizinesi, kayendetsedwe ka chuma, nkhani za malonda, za utsogoleri wandale komanso za mgwirizano wa mayiko pa nkhani za chuma. A Mutharika adagwiranso ntchito mboma ngati katswiri wa zachuma ndi chitukuko. Iwo ndi muthu wodziwika bwino pa nkhani za chitukuko cha za chuma pa dziko lonse lapansi ndipo adakhalaponso pa maudindo aakuluakulu pamene ankagwira ntchito mboma la Malawi ndi la Zambia. Iwo adakhalanso wachiwiri kwa gavinala wa banki lalikulu mMalawi la Reserve Bank, ndipo adasankhidwa pa udindo wa nduna yoona mapulani a za chuma ndi chitukuko mchaka cha 2002. A Mutharika anagwiranso ntchito ku Banki lalikulu pa dziko lonse la pansi (World Bank) monga mkulu woyang’anira za kaperekedwe ka ngongole. Iwo nagwiranso ku bungwe la Mgwirizano wa mayiko a pa dziko lonse lapansi (United Nations), komanso anakhalapo mlembi wamkulu wa bungwe la za malonda la mayiko 22 a kumvuma ndi kummwera kwa Afrika, la COMESA.
Kampeni ya Upulezidenti ya 2004[edit | edit source]
A Bingu wa Mutharika adasankhidwa kuti ayime pa chisankho cha Pulezidenti kolowa mmalo mwa a Bakili Muluzi amene nthawi yawo yokhala pa udindowu inali kupita ku mapeto. Pachisankho chimene chidachitika pa 20 Meyi 2004, a Mutharika adapambana popeza mavoti ambiri kuposa wina aliyense amene ankapikisana nawo monga a John Tembo ndi a Gwanda Chakuamba. Pa 7 Okotoba, 2006 a Mutharika adalengeza maganizo awo ofuna kudzaimanso pa chisankho cha Pulezident cha 2009 kuyimirira chipani cha DPP. Patangotha zaka ziwiri, mu Okotoba 2008, bungwe lalikulu loyendetsa chipani cha DPP lidasankha a Mutharika kuti adzayimire chipanichi pa chisankho cha 2009.
Kampeni ya 2009[edit | edit source]
A Mutharika adayimanso pa chisankho cha Pulezident cha 2009. Kaamba ka kukwera kwa ntchito za chuma ndi chitukuko muzaka zisanu zoyambirirra za ulamuliro wao, Pulezidenti Mutharika adapeza mavoti ochuluka kwambiri, okwana 66.7% kuposa wina aliyense amene amapikisana nawo.
Teremu yoyamba ya Upulezidenti[edit | edit source]
Mchaka cha 2005, kaamba kokhazikitsa pulogalamu yothandiza alimi akumidzi ndi mbeu komanso feteleza, dziko la Malawi lidakolola chakudya chopyolera muyezo chifukwa alimi akumidzi ndi anthu ena ovutika anali ndi mwawi wogula feteleza ndi mbewu zamakono pa mtengo wotsika kwambiri. Apa, a Pulezident Mutharika adaonetsa ukatwiri wao pogwiritsa ntchito njira zoyenera ndi zapamwamba zokwezera chitukuko cha madera a kumidzi. Anthu ambiri akuyamikira mfundo zowo zimene zathandiza kusintha dziko lomwe linkavutika kudyetsa anthu ake kukhala dziko lomwe likukolola chakudya chokwanira ndi china chotsala. Mzaka zoyambirira za ulamuliro wa a Mutharika (2004-2009) dziko la Malawi lidachita bwino kwambiri pa ulimi wa mbeu zosiyanasiyana komanso kukolora chakudya chokwanira. Mfundo zabwino za ulimi za a pulezidenti zidapindulira alimi oposa 1,700,000 powapezetsa mbeu zamakono ndi feteleza wotsika mtengo. Mchaka cha 2005/2006 dziko la Malawi lidakolola matani oposa 500,000 pamwamba pa chomwe chinkafunika. Mu chaka cha 2008/2009 chakudya chapadera chidaposa matani 1.3 miliyoni. Utsogoleri ndi masomphenya a aMutharika zachititsa kuti dziko la Malawi likhale ndi chakudya chokwanira ndi china chapadera chogulitsa ku mayiko ena a kummwera kwa Afrika. Kuti izi zitheke, a Pulezidenti Mutharika adasintha mfundo zoyendetsera nkhani za chuma ncholinga choti chuma cha dzikoli chipite patsogolo potsatira njira izi:
- Kuyika patsogolo ntchito za ulimi ndi chakudya chokanira pofuna kuti dziko la Malawi likhale lodzidalira.
- Kupititsa mtsogolo ulimi wothirira kuti ulimi usamangodalira mvula yokha ayi.
- Kukweza ntchito za mtengatenga ndi mtokoma kuti anthu asamavutike poyenda ndi kunyamula katundu wao komanso kuthandiza kuti a Malawi azipeza misika ua zinthu zao kunja kwa dzikoli.
- Kupititsa mtsogolo ntchito za magetsi ncholinga cholimbikitsa ntchito za mafakitale ndi makampani kuti azipanga zinthu pogwiritsa ntchito mbeu zolimidwa ku Malawi.
- Kulimbikitsa nkhondo yolimbana ndi matenda a HIV/Edzi ngati vuto limene limabwezera mmbuyo ntchito za chitukuko.
Chigawo chachiwiri cha Upulezidenti[edit | edit source]
Pansi pa ulamuliro wa a Pulezident Mutharika, dziko la Malawi lalimbikitsa mfundo za demokalase poonetsetsa kuti malamulo a dziko akulemekeza ufulu wachibawidwe wa anthu, kulekanitsa mphamvu za ziwalo za boma komanso kutsatira malamulo okhazikika. Chisankho cha 2009 chidali chopanda chovuta china chiri chonse ndipo chidali ngati chitsanzo chabwino kwa mayiko ena a mu Afrika. Chisankho cha Pulezidenti ndi Aphungu chidaonetsa kuti mfundo za demokalase ku Malawi zikupita mtsogolo. Anthu ambiri akuyamikira Pulezident Muthararika chifukwa choyikapo mtima pokweza ntchito za chuma ndi kulimbana ndi ziphuphu. Izi zapangitsa kuti mabungwe a zachuma monga IMF akhale ndi chikhulupiliro ndi utsogoleri wa a Mutharika.
Chakudya chokwanira[edit | edit source]
Potsatira pempho la PulezidentI Mutharika, dziko la Malawi lidasonkhanitsa matani 150 ampunga umene boma lidatumiza ku Haiti kukathandiza anthu amene anakhudzidwa ndi chivomerezi mchaka cha 2010. Kuonjezera pa kulimbikitsa chakudya chokwanira ku Malawi, a Mutharika adalimbikitsanso za kufunika kwa chakudya chokwanira kumayiko onse a mu Afirika. Pamene anali wapampando wa bungwe la mgwirizano wa mayiko a mu Afrika, AU, a Pulezidenti adayika ndondomeko zothandiza kuti mayiko a mu Afrika akhale odzidalira pa chakudya (African Food Basket), mmene adafotokoza njira zothandiza alimi ang’onoang’ono, makamaka azimayi, kupititsa mtsogolo ulimi wothirira ndinso kukweza ntchito za ulimi wa chakudya mu zaka zisanu. Padakali pano pafupifupi theka la alimi ang’onoang’ono amalandira makuponi ogulira mbewu yamakono ya chimanga ndi feteleza pa mtengo wotsika. Poonetsetsa kuti pologalamuyi ipitirire patsogolo, boma lidaika padera ndalama za ntchitoyi (11%) mu ndondomeko ya za chuma choyendetsera boma (budget) mchaka cha 2010/2011. Mothandizidwa ndi mvula yabwino, mfundo zimenezi zathandiza kuti dziko la Malawi likhale ndi chakudya chambiri. Zokolola zakhaninkhani zidadathandiza kuti Malawi isavutike kwambiri kaamba ka mavuto azachuma amene anakhudza maiko onse a padziko a 2008.
Mfundo za Chuma[edit | edit source]
Mchaka cha 2009, unduna wa za chuma udalengeza kuti mzaka zinayi zammbuyomo, chiwerengero cha a Malawi amene anali pa umphawi wadzaoneneni chidatsika kuchoka pa 52% kufika pa 40%. Izi zidali chomwechi kaamba ka mfundo zabwino zoyendetsera dziko zimene pulezident Bingu wa Mutharika wakhala akutsatira, makamaka pa nkhani ya chakudya ndi njira zabwino zokopa makampani akunja kudzayambitsa ntchito zao za bizinesi ku Malawi. Mu ulamuliro wake, Pulezidenti Mutharika wamanga zipatala zing’onozing’ono mmadera ammidzi, misewu yatsopano yamakono, zipatala zazikulu, sukulu zatsopano ndi mahositelo 42 a atsikana pa zaka zitatu zokha, zomwe zachepetsa umphawi wa anthu. A Mutharika akweza miyoyo ya anthu pa nthawi yochepa (GDP 7.5%). Dziko la Malawi layikaponso mtima pa kafukufuku wa migodi ngati njira imodzi yokweza chitukuko. Mchaka cha 2009, mgodi woyamba wa miyala ya Uranium adautsegulira ku Kayerekera ku Karonga ndipo pali chiyembekezo choti mgodiwu uzibweretsa ndalama zokwana US $200 miliyoni pa chaka. Mgodiwunso wapezetsa ntchito anthu oyandikira nderalo.
Wapampando wa Africa Union[edit | edit source]
Pa 31 Januale, 2010, a Mutharika adakhala wapampando wa Bungwe la Mgwirizano wa mayiko a mu Afrika la African Union (AU) kulowa mmalo mwa a Muammar al-Gaddafi amene ankafuna kuti apitirize chaka chachiwiri koma zidalephereka. A Mutharika ndi mtsogoleri woyamba wa dziko la Malawi kukhala pa udindowu. Poyankhula pamene amalandira udindowu, a Mutharika anati “ Afrika si dziko losauka ayi, koma anthu a mu Afrika ndi amene ali osauka” ndipo adapempha mayioko kuti “ Afrika itukule Afrika”. A pulezidenti Mutharika adatsindika kuti mfundo yayikulu yautsogoleri wao wa AU idzakhala kulimbukitsa masomphenya awo akufunika kwa kukhala odzidalira pachakudya. Pa 4 Meyi, a Mutharika monga wapampando wa AU adakakhala nawo pa chikondwelero chokumbukira kuti dziko la Senegal lidakwanitsa zaka makumi anayi (50) chilandirire ufulu. Komanso iwo anakhala nawo pa msonkhaano wa G8 ku Canada ndi wa G20 ku Seoul, mdziko la South Korea. Pa July, 26, Pulezidenti Ngwazi Prof. Bingu wa Mutharika anakhala nawo pa msonkhano wa African Union womwe udachitikira ku Kampala, Uganda.
Pa 6 September, 2010, Pulezidenti Mutharika anapita ku Rwanda kukakhala nawo pa mwambo wolumbilitsa Pulezidenti Kagame
Pulezidenti Mutharika anakakhalanso nawo pasonkhano wolimbikitsa ubale wa pakati pa dziko la Iran ndi maiko onse a mu Africa omwe unachitikila ku Iran.
Pulezidenti Mutharika analankhula ku sukulu ya ukachenjede ya Boston ku America. Muuthenga wake kumeneko, Pulezidenti anatsimikizira anthu za momwe pulogalamu yopereka feteleza kwa alimi ang’onoang’ono ili yofunika ku maiko a ku Africa. Iye anati ngakhale maiko anzungu safuna kulimbikitsa chitidwewu kumaiko aku Africa, iwo kumaiko kwao akulimbikitsa chitidwewo.
Dziko la Malawi linapangitsa msonkhano wa nduna za ulimi mu maiko a Afilika womwe unachitikila mu mzinda wa Lilongwe. Ndunazi zinagwilizana kulimbikitsa nkhani yopereka fetereza kwa alimi ang’onoang’ono.
Pulezidenti Mutharika anali m’modzi mwa atsogoleri omwe anatsutsa kupambana kwa pulezidenti wakale wa ku Ivory Coast pa chisankho chomwe chinachitika mu 2010.
Maulemu omwe analandira[edit | edit source]
Pulezidenti Mutharika wakhala akulandira maulemu wosiyanasiyana kuchokera kwa anthu osiyanasiyananso, kusonyeza kuthokoza pa zomwe wakhala akuchitira mtundu wa aMalawi Pulezident wa dzikoli.
- Ulemu kuchokera ku bungwe la United Nations” United Nations Special Millenium Developemnt goals” mu chaka cha 2010. Ulemuyu unapelekedwa chifukwa cha mfundo za bwino zothetsa njala mu dzikoli.
- Ulemu wina womwe analandira kuchokera ku bungwe la COMESA mu chaka cha 2010. Uwu unali ulemu woyamikira utsogoleri wabwino umene a pulezidenti anauwonetsa pamene anali tsogoleri wa COMESA kuyambira chaka cha 1991 mpaka 1997.
- Ulemu wina wochokera ku bungwe la Southern Africa Trust Drivers of Change mchaka cha 2009. Uwu unali ulemu umene analandira chifukwa chothetsa njala m’dzikoli. Muzaka zinayi za ulamuliro wa Pulezidenti Mutharika umphawi wathetsedwa kuchokera pa 58 kufika 42 %. Izi zathandiza maiko ene a mu Africa kuzindikira kuti nawonso atha kuziimila paokha pankhani yothetsa njala.
- Ulemu wina wa “Medal of Glory” mchaka cha 2009. Pulezidenti Mutharika analandira ulemuwu chifukwa cha kusintha kwabwino kwa njira zaulimi, zimene zinapangitsa kuti chitukuko chikwere kufika pa 9.9 % mu chaka cha 2008.
- Ulemu wopambana kwambiri wotchedwa” the most Excellent Grand Commander” omwe umaperekedwa mdziko la Malawi.
- Ulemu wotchedwa” Inaugural Food Agriculture and Natural Resources Policy Analysis Network Food Security Policy Leadership Award” mu chaka cha 2008. Ulemuwu unaperekedwa chifukwa cha ntchito zabwino zimene anapanga pothetsa njala mdzikoli.
- Ulemu wina wotchedwa “FAOs Agriola Medal” mchaka cha 2008 ulemu chifukwa cha zimene a pulezidenti Mutharika alipangila dziko la Malawi kukhala dziko la mkaka ndi uchi.
- Ulemu wotchedwa “Loiuse Blouin Foundation Award for Exceptional Creative Achievement” mu chaka cha 2008 pa nkhani ya chitukuko.
- Ulemu umene linapereka boma la Denmark chifukwa cholimikitsa kusasiyana pakati pa amayi ndi abambo mchaka cha 2008.
Pulezidenti Mutharika analandiranso madigriri a ulemu osiyanasiyana kuchokera ku sukulu za ukachenjede monga East China Normal University mu chaka cha 2010, Yunivesite ya Dehli mchaka cha 2010, Yunivesite ya Mzuzu mu 2008 ndiponso Yunivesite ya Strathclyde mu 2005.
Pulezidenti Mutharika anayambitsa bungwe la Bineth Trust lomwe limalimbikitsa ntchito za maphunziro, ndiponso bungwe la Silver-Grey Foundation. Pulezidenti Mutharika anayambitsanso sukulu za ukachenjede monga Malawi University of Science and Technology, Lilongwe University of Agriculture and Natural Resources, University of Cotton Research ku Bagula, University of Marine Biology ndiponso University of Mombera ndi University of Nkhotakota.
Mbiri ya banja lake[edit | edit source]
Pulezidenti Mutharika anakwatira malemu mayi Ethel Zvauya Mutharika ndipo iwowo anabereka nawo ana anayi. Mayi Mutharika anatisiya pa May, 28, 2007, atadwala kwa nthawi yayitali matenda a kansa
Mchaka cha 2010, Pulezident Mutharika analengeza kuti akufuna kukwatira mayi Callista Chapola, omwe anakhalapo nduna ya zokopa alendo. Pulezidenti Mutharika ndi Mayi Callista Mutharika anakwatitsa mchaka cha 2010 chomwecho.
A Pulezidenti Mutharika ali ndi mngono wawo, a Peter Mutharika, amene anali mphunsitsi pa Yunivesite ya Washington ku America. Mchaka cha 2009, a Peter Mutharika anasankhidwa kukhala phungu wa ku nyumba ya malamulo, ndipo kenaka anasankhidwa kukhala nduna ya za malamulo, nadzakhalanso nduna ya zamaphunziro. Panopa aPeter Mutharika ndi nduna yoona nkhani zakunja kwa dziko la Malawi.


text:
Alliance for Democracy
Chipani cha Alliance for Democracy ndi chipani cha ndale ku Malaŵi chimene chili ndi mphamvu kwambiri kumpoto kwa dzikoli. Anayambitsa chipanichi ndi a Chakufwa Chihana amene anatsogolera chipanichi mpaka pa nthawi yomwe anamwalira mu 2006. Pa chisankho cha 2004, chipanichi chinapeza mipando 6 ya mipando 94 yomwe inalipo wa ma Member of Parliament, ndipo pa chisankho cha 2004 chimene anapampana a Bingu wa Muntharika chinapeza mpando umodzi wokha.
Atamwalira a Chihana, atsogoleri a chipanichi akhala akukanganira utsogoleri.


text:
Chakufwa Chihana
Chakufwa Chihana (23 April 1939 - 12 June 2006) anali wotakataka pa nkhani za ufulu wa anthu wongwira ntchito komanso wa ndale ku Malawi. Chihana anabadwira ku Kawiluwilu kumpoto kwa dzikoli pa ndipo anamwalira ku Johannesburg, South Africa.
Chihana anali wotsutsa boma pa nthawi ya ulamuliro wa President Hastings Kamuzu Banda ndipo anakhala kunja kwa dzikoli mokakamizidwa mu zaka za mma 1970 ndi mma 1980. Pa nthawiyi, Chihana anamangidwapo. CHihana analandira mphoto ya Robert F Kennedy ya anthu oteteza ufulu wa chibadidwe mu 1992.
Chihana anathandiza kuti boma la a Banda livomere kupanga chisankho cha referendum, chokuti dzikoli likhale la zipani zambiri. Anthu a dzikoli anabvomera kuti boma likhale la zipani zambiri. Pa chisankho chotsatira chosankha President wa dzikoli, chipani cha a Banda cha Malawi Congress Party sichinapambane ndipo chipani cha a Bakili Muluzi cha United Democratic Front chinapambana. Chipani cha a Chihana cha Alliance for Democracy chinakhala chachitatu pa chisankhochi.
A Chihana anakhala wachiwiri kwa mtsogoleri mu boma la a Muluzi my 1994-1996 ndi 2003-2004.


text:
Wolembedwa ndi Yohane
From Wikipedia
- Pachiyambi pa zonse Iye amene amatchedwa dzina loti Mawu, analipo kale. Anali kwa Mulungu, Edipo anali Mulungu.
- Anali kwa Mulungu chiyambire.
- Mulungu analenga zonse ndi lye, Edipo popanda Iye sanalenge kanthu kalikonse.
- Mwa Iyeyo munali moyo, Edipo moyowo unalikuŵalira anthu.
- Kuŵalako kulikuunikabe mandita, Edipo nyima unalephera kugonjetsa kuŵalako.
- Mulungu anatema munthu wina, dzina lake Yohanne.
- Iye anabwera kudzachitira umboni wakewo.
- Si kuti iyeyo anali kuŵalako ayi, koma anangobwera kudzachitira umboni kuŵalako.
- Kuŵala kwenikweni, kounikira anthu onse, kunalikudza pansi pano.
- Mawuwo anali n’dzino lapansi, Edipo Mulungu analenga dziko lapansi ndi Iye, komabe anthu a pansi pano sanamzindikire.


text:
True Jesus Church
"True Jesus Church" ndi mpingo woima pa okha, womwe udakhazikitsidwa ku Beijing, China, m'chaka cha 1917. Lero uli ndi anthu opembedza pafupifupi milioni imodzi ndi theka m'maiko makumi anayi ndi asanu (45), mu kontinenti zisanu ndi imodzi. Mpingowu uli mu nthambi ya Pentecostal ya chipembedzo cha chikhirisitu, yomwe inayambika koyamba kwa 20th century. Chalichili limatsata fundo ya Umodzi yomwe imaphunzitsidwa mu mpingo wa Pentecostal (Jesus-Name doctrine). Cholinga chachikulu cha mpingowu ndi kulalikila za uthenga wabwino wa ambuye Yesu kwa mafuko ndi mitundu yonse ya pa dziko la pansi, pokonzekera kubweranso kachiwili kwa Yesu. Zikhulupiliro ndi ngodya zomwe zamanga mpingo ndi:
- Mzimu Woyera (Eng. Holy Spirit) - Kulandila Mzumi Woyera, kumene kumaoneka ndi kulankhula malilime, ndi kumene kumatsimikiza kuti tili ndi mbali ku ufumu wa kumwamba.
- Ubatizo - Kubatizidwa mmadzi ndi chizindikilo cha kukhululukidwa ku machimo komanso kubadwanso mwa tsopano. Kubatizidwa kotele kumayenera kuchitika pa malo amene pamapezeka madzi a chilengedwe monga pa mtsinje, pa nyanja kapenanso kasupe. Mbatizi, amene analandila kale ubatizo wa madzi ndi wa Mzimu Woyera, ndi amene amabatiza anthu m'zina la Yesu Kristu. Aliyense wobatizidwa amayenera kumizidwiratu mmadzi atawerama mutu ndikuyang'ana nkhope yake pansi.
- Kutsuka mapazi - Dongosolo lotsuka mapazi a anthu limamulola munthu kukhala ndi mbali kwa Yesu Khristu. Limakumbutsanso kuti munthu ayenera kukhala ndi chikondi, chiyero, kudzichepetsa, kukhululuka komanso kugwira ntchito ya Mulungi. Aliyense amene anabatizidwa amayeneranso kutsukidwa mapazi ake mu dzina la Yesu Khiristu. Anthu amathanso kuloledwa kutsukana mapazi.
- Mgonero - Mgonero ndi dongosolo lokumbukira imfa ya Ambuye Yesu. Umatilora kuti tikhale ndi mbali pa imfa yake kuti tidzakhale ndi moyo wosatha ndi kudzutsidwa pa tsiku lomaliza. Dongosoloti limachitika pa nthawi ina iliyonse pafupi pafupi ndipo amagwiritsa ntchito mkate opanda chofufumitsa komanso madzi ochokera ku ma grapes okha basi.
- Tsiku la sabata - Lasabata ndi tsiku loyera, lodalitsika, ndikuyeletsedwa ndiMulungu. Tsikuli linapatulidwa kukumbukira chilengedwe ndi chipulumutso chaMulungu, ndichiyembekezo champumulo mumoyo uli nkudza.
- Yesu Khirisitu - Yesu Khirisitu, amene anali mau anasanduka thupi, anafa pamtanda kuti akapulumutse ochimwa, patsiku lachitatu anauka kwaakufa, nakwera kumwamba. Iye yekha ndiye mpulumutsi waanthu onse, wolenga kumwamba ndi dziko lapansi, Mulungu yekhayo woona.
- Buku Lopatulika (Baibulo) - Buku loyera, lokhala ndichipangano chakale ndichatsopano, linauzilidwa ndiMulungu,ndiloona, ndiponso muyeso wachikhalidwe chachikhristu.
- Chipulumutso (Eng. Salvation) - Chipulumutso chimadza ndichisomo chaMulungu mwa Chikhulupiriro. Akhristu ayenera kudalira Mzimu Woyera kuti akathe kuyenda muchiyero, kupereka ulemu kwaMulungu ndi kukonda anthu onse.
- Chalichi - Mpingo wokhazikitsidwa ndiAmbuye wathu Yesu Khristu, mwa Mzimu Woyera panthawi.
- Chilamulo chomaliza - Ambuye adzabweranso patsiku lomaliza kuchokera kumwamba kudzaweruza dziko lapansi.Woyera adzalandira moyo wosatha, wochimwa kuchionongeko nthawi zonse.


text:
Katekisma wa Heidelberg
Katekisma wa Heidelberg [1] analembedwa mumzinda wa Heidelberg mopemphedwa ndi mtsogoleri wotchuka wotchedwa Frederick wachitatu wa m’chigawo cha Palatinate, dziko la German m’zaka za pakati pa 1559 ndi 1576. Iye anali Mfumu ndiponso mKhristu. Kotero anasankha Zacharius Ursinus wa zaka 28 za kubadwa amene anali mphunzitsi wa za Mau a Mulungu pa sukulu ya ukachenjede ya Heidelberg ndi Caspar Olevianus wa zaka 26 za kubadwa amene anali mlaliki wa ku nyumba ya mfumuyi, kuti alembe buku la katekisma lophunzitsira achinyamata ndi kuthandizira abusa ndiponso aphunzitsi m’sukulu.
Frederick anapeza upangiri wabwino ndi mgwirizano pa ntchito yolemba Katekismayi kuchokera ku gawo la sukulu ya ukachenjede lowona za maphunziro apamwamba. Katekisma wa Heidelberg analandiridwa ndi nthumwi za Msonkhano waukulu wa mpingo wa Sinodi umene unachitikira ku Heidelberg ndipo kenaka Katekismayi anasindikizidwa ku dziko la Germany ndi mawu otsogolera olembedwa ndi Frederick wachitatu, tsiku la 19 mwezi wa Januwale, m’chaka cha 1563. Kusindikizidwa kwa chiwiri ndi chitatu m’chiyankhulo cha ChiGermany, mawu ochepa ofotokozera pa funso lililonse analembedwa naphatikizidwa ndipo izinso zinakhala moteronso ndi Katekisma womasuliridwa m’chiLatini, m’chaka chomwecho. Mafunso ndi mayankho 129 a Katekismayi kenaka anagawidwa m’timagawo makumi asanu ndi mphambu ziwiri (52), kuti kagawo kalikonse kaphunzitsidwe m’mipingo sabata iliyonse pachaka.


text:
Bakili Muluzi
A Elesoni Bakili Muluzi, amene anabadwa pa 17 Malichi 1943 anali mtsogoleri wa dziko la Malawi kuyambira 1994 mpaka 2004.
Moyo wawo wakale[edit | edit source]
A Muluzi anabadwira mmboma la Mangochi ndipo anagwirako ntchito mmboma. A Muluzi anakhala mmaudindo wosiyana siyana mu chipani cha Malawi Congress Party chomwe chinkalamulira dzikoli.
Utsogoleri wa dziko la Malawi[edit | edit source]
Lernt schreiben, amene ankayimira chipani cha United Democratic Front (UDF) anakhala mtsogoleri wa dzikoli pamene anapambana pa chisankho cha utsogoleri cha zipani zambiri pomwe iwo anapambana ndi 47%. Iwowa anapeza ma voti ambiri kuposa mtsogoleri wa kale amene analamulira dzikoli kuyambira 1964, a Hastings Kamuzu Banda. A Muluzi anapambanso pa chisankho chomwe chinachitika mu 1999 popeza 52% ya mavoti onse, kuwaposa a Gwanda Chakuamba amene ankawoneka ngati apambana pa chisankhocho. Mu 2002, anthu owathandizira ankafuna kusintha malamulo akuti mtsogoleri aziyima pa chisankho kawiri kokha ndi cholinga chakuti a Muluzi ayime kachitatu. Maganizo amenewa anasiyidwa pamene anthu ena anatsutsana nalo ganizoli pochita ziwonetsero. Iwo anasiya boma mu mwezi wa Meyi 2004, ndipo amene anapambana chisankho anali a Bingu wa Muntharika amene ankayimiranso chipani cha UDF.
A Muluzi anali ndi maudindo muboma la a Hastings Kamuzu Banda koma iwo anali mmodzi mwa amene ankatsutsana ndi boma la chipani chimodzi. Ngakhale zinali chonchi, utsogoleri wa a Banda unali ndi nkhani zina zosakhala bwino, mwachitsanzo pamene iwo anagulitsa chimanga chomwe dzikoli linkasunga pa nthawi yomwe kunali njala komanso posokoneza ndalama zomwe zinapezeka pa malonda ndi maiko ena a chimangacho, ngakhale maiko ena akunja ankayesayesa kuti afufuze chomwe chinachitika. Anthu ambiri amaganiza kuti ndalamazi anagawana a Muluzi ndi wotsatira awo ndipo zinasungidwa ku nyumba zosungirako ndalama za maiko a kunja. Ngakhale kunali nkhani zambiri zotele, a Muluzi anali mtsogoleri wotchuka mu dzikolu makamaka ku madera a ku mmwela kwa dzikoli.
Moyo wawo atasiya utsogoleri[edit | edit source]
Ich versteh kein Wort. mtsogoleri wa UDF ngakhale anasemphana maganizo ndi amene iwo anamusankha kukhala mtsogoleri, a Bingu wa Muntharika. A Muntharika anasiya chipani cha UDF ndikukapanga chipani chawo cha Democractic Progressive Party (DPP).
A Muluzi anamangidwa pa 27 Julaye 2006 pa milandu yokhudza ziphuphu koma anamasulidwa tsiku lomwelo. Patangopita ma ola ochepa, munthu amene ankafufuza za mulandu wa a Muluzi, a Gustav Kaliwo anaimitsidwa pa ntchito ndi a Muntharika. Pa chifukwa chimenechi, amene amazenga mulandu wa a Muluzi, a Ishmael Wadi anaimitsa mulanduwu.
Kuyambira mwezi wa Malichi 2007 anthu ena anayamba kunena kuti a Muluzi adzaimenso pa chisankho chomwe chidzachitike mu 2009 ndipo anawapatsa nthawi yakuti anene ngati ankafuna kudzaima pa chisankhocho. Pa 11 Malichi, a Muluzi analengeza kuti adzaimadi, ndipo otsatira awo ena ngati a Brown Mpinganjira komanso a Sam Mpasu, amene koyambilira ankafuna kudzaimira UDF pa chisankhochi, analengeza kuti sadzaima chifukwa cha chidwi chomwe a Muluzi anawonetsa kudzaima.
Wer liest das überhaupt, pali kusamvetsetsa pa zomwe malamulo a dzikoli amanena zokhudza kuima pa chisankho cha atsogoleri akale chifukwa malamulowo amanena kuto mtsogoleri sangaime kachitatu kotsatizana ndipo a Muluzi akufuna kuima chifukwa sanaime pa chisankho chomwe chinachitika 2004. Pa chifukwa chimenechi, anthu ambiri akufuna kuti malamulowo asinthidwe ndipo kuti mawu onena zotsatizana achotsedwe mu malamulowo.


text:
Africa
Africa ndi chigawo chimodzi cha zigawo za pa dziko la pansi ndipo ndi chigawo cha chiwiri kwa madela lomwe kuli anthu ambiri, koma anthu ambiri ali ku Asia. Ku Africa kumakhala 14% ya anthu onse a pa dziko la pansi, chifukwa chiwelengelo cha anthu ku Africaku ndi 900 miliyoni ( malinga ndi chiwelengelo cha anthu chomwe chinachitika mu 2005). Gawo la Africa lili ndi mayiko 53, ndipo linazungulilidwa nsi nyanja ya Mediterranean kumpoto, nyanja ya Red Sea kumpoto chakumvuma, nyanja ya Indian kummwera cha kumvuma ndi nyanja ya Atlantic kuzambwe. Pali mayiko 46 a mu Africa ndi 53 kuphatikiza zilumba zonse.
Africa, makamaka kumvuma kwa delari, kumatchuka kwambiri kuti ndi kumene anthu anachokera mtundu wa anthu ndipo anapezako zotsalira za anthu amene analipo zaka 7 miliyoni zapitazo.
Dera la Africa lili mbali zonse ziwiri za mzere wa Equator ndipo nyengo za mudelari zimasiyana siyana kumpoto ndi kummwera kwa mzerewu.
Kumene kunachokela dzinali[edit | edit source]
Afri linali dzina la anthu amene ankakhala kumpoto kwa dela la Africa ku malo otchedwa Carthage. –Ca, amatanthauza anthu kapena malo. Anthu ena amaganiza kuti dzina loti Africa linachokela ku: Liu la chilatini lakuti aprica limene limatanthauza malo owala dzuwa kwambiri
Liu la chigiriki aphrike limene limatanthauza malo amene sikumazizira.
Kakhalidwe ka malo ku derali[edit | edit source]
Dziko lalikulu kwa mbiri kudera la Africa ndi la Sudan ndipo dziko lake laing‘ono kwambiri ndi la Seychelles lomwe ndi chilumba ku mmawa kwa delari. Dziko laling’ono pa gombe ndi Gambia.
Munthu mozama pa nkhani za kakhalidwe ka dziko a Ptolemy (85-165 AD) ndi amene anagawa Africa kuchokela ku dera la Asia ndipo anasiya Nyanja yofiira ngati malire.
Nyengo, zachilengedwe ndi zomera[edit | edit source]
Nyengo ku Africa imayambira kukhala yotentha komanso yozizira kwambiri. Kumpoto kwa delari ndi kuchipululu ndi kotentha, pamene pakati ndi kummwera ndi kotentha komanso kuli nkhalango zowilira kwambiri. Pali Madela ena amene kuli nyengo zotentha kwambiri komanso zozizira kwambiri.